Showing results for tags 'COMICDOM PRESS'. - GreekComics\nShowing results for tags 'COMICDOM PRESS'.\nΕ, μέρα που 'ναι... >>> Teaser Trailer Τι να πρωτοπεί κανείς γι'αυτό. Μακράν από τις πιο σημαντικές κυκλοφορίες του φετινού Comicdom, μαζί με το Κατανοώντας Τα Κόμικς. Πρόκειται για τη 2η έκδοση ελληνικού κόμικ μέσω crowd funding via indiegogo (το πρώτο ήταν το Elysium Online) και πρώτη φορά που εκδίδεται κόμικ εκδοτικής (γιατί το Elysium ήταν αυτοέκδοση), μέσω crowd funding. Έγινε ντόρος, γράφτηκαν πολλά στα ειδησεογραφικά, το Comicdom το παρουσίασε ως αριστούργημα, στο GC παρόλα αυτά πέρασε στο ντούκου. Είναι τελικά αντάξιο του promotion του; Η απάντηση δυστυχώς είναι όχι. Όλα ξεκίνησαν με το project στο indiegogo το οποίο ξεκίνησε στις 11 του Φλεβάρη και είχε βάλει ως στόχο τα 2,000€. Μέχρι τις 12 Μαρτίου όχι μόνο τα είχε φτάσει αλλά τα είχε ξεπεράσει, φτάνοντας τα 2,931€. Προσωπικά, μιας και στο Elysium δεν είχα συμμετάσχει γιατί δεν ήξερα πως γίνεται όλο αυτό, ήμουν ο μοναδικός που πήρε το Sketch Lover Pack. Στις 4/4/14 έγινε και η επίσημη κυκλοφορία, στο Comicdom, όπου όσοι είχαν συνεισφέρει στην καμπάνια, τους περίμενε στον πάγκο του Comicdom Press σακουλίτσα με το όνομά τους, αφιέρωση κλπ. Μέχρι εδώ όλα άψογα. Πάμε στο ίδιο το κόμικ λοιπόν. Πρόκειται για μεταφορά της νουβέλας της Marguerite Yourcenar "Notre-Dame-des-Hirondelles", που εκδόθηκε το 1938 και είναι το 6ο βιβλίο της σειράς της, Nouvelles orientales. Ανοίγοντας, έχει ένα μονοσέλιδο με τα βιβλιογραφικά στοιχεία και τους χορηγούς της εκδοτικής απόπειρας. Ακολουθεί ένας πρόλογος του Μαλανδράκη με τίτλο "Ταξιδεύοντας με τα φτερά των χελιδονιών", αναφερόμενος στα 3 επίπεδα ανάγνωσης της ιστορίας. Μετά έχουμε εισαγωγική σελιδούλα με αφιέρωση στην Ιωάννα Χατζηνικολή. Και φτάνουμε στο κόμικ. Σε αυτό το σημείο, να πω πως μου έκανε κλικ και ταυτόχρονα φόβο μην είναι χάλια το αποτέλεσμα, το σχέδιο του πρωτοεμφανιζόμενου στα κόμικς Τσιαμαντά. Γιατί θυμίζει ξυλόγλυπτη γκραβούρα. Αυτό είναι και ταυτόχρονα το καλό και το κακό αυτής της κομιξικής μεταφοράς. Το σχέδιο δεν είναι τόσο όμορφο όσο το περίμενα. Είναι ενοχλητικό, σε κάποιες σκηνές τρομακτικό και η διήγηση είναι ασφυκτικά βαριά. Είναι ένα δύσπεπτο κόμικ από όλες τις απόψεις. Η ιστορία αποτελείται από 8 κεφαλαιάκια, εκ των οποίων τα 6 πρώτα δεν έχουν ίχνος μπαλονακίου! Όλα τα κείμενα είναι σε τετραγωνάκια ή στο περιθώριο λειτουργώντας προσθετικά στο ασφυκτικό της ιστορίας. Γιατί τα λόγια σε τετραγωνάκια είναι καλά για αφήγηση, όμως όταν χρησιμοποιούνται στο 90% ενός ΚΟΜΙΚ, βαραίνουν απίστευτα την ατμόσφαιρα. Φανταστείτε τα 6 κεφάλαια όπως τη σελίδα που ανέβασα. Είναι σα μια τυπική εικονογραφημένη μεταφορά του βιβλίου, όπου παρατίθενται προτάσεις λες και είναι αυτούσιες από το βιβλίο. Σεναριακά, έχουμε τον καλόγερο Θεράποντα, που ήταν μαθητής του Αγίου Αθανασίου και καταφτάνει στο ρέμα της Χελιδονούς για να εξολοθρεύσει τις νύμφες της παλιάς θρησκείας, στο όνομα του Χριστιανισμού, γιατί αποτελούν πειρασμό για τους χωρικούς, με τις συνεχείς ερωτοτροπίες τους. Μέχρι που εμφανίζεται η Παναγιά μεταμφιεσμένη και τον σταματά. Όλα αυτά συμβαίνουν τον 4ο με 5ο αιώνα, βλ.Θεοδόσιο Β' που έκανε τους διωγμούς των ειδωλολατρών. Συμπαθητική ιστορία με αλληγορικά στοιχεία, που χωλαίνει έτσι όπως έχει μεταφερθεί. Σχεδιαστικά, ο Τσιαμάντας έχει ενδιαφέρουσα γραμμή, αλλά αυτά τα μεγάλα μάτια ΟΛΩΝ των χαρακτήρων του είναι πολύ τρομακτικά. Είναι λες και διαβάζεις θρίλερ. Ειδικά σε συνδυασμό με τα παραμορφωμένα σώματα. Προσωπικά, είναι ταυτόχρονα από τα πιο όμορφα και πιο άσχημα κόμικς που έχω διαβάσει. Λόγω αυτού του ιδιόρρυθμου σχεδίου: Μετά το τέλος της ιστορίας (που φυσικά και έχει happy end αφού μας έχει αλλάξει τα φώτα), έχει πολύ πλούσιο υποστηρικτικό υλικό. 8 σελίδες επίμετρο με συνοδευτικό υλικό, βιογραφικά των συντελεστών ένα όμορφο εναλλακτικό τέλος και ευχαριστίες. Ως έκδοση, ανεβάζει τον πήχη των εκδόσεων Ελλήνων δημιουργών και αυτό βασικά είναι που το κάνει σημαντική έκδοση. Εν κατακλείδι: Εξώφυλλο 7/10 Έκδοση 10/10 Σενάριο 7/10 Σχέδιο 5.62/10 Υποστηρικτικό Υλικό 10/10 Δυστυχώς, δεν μπορώ να το προτείνω, γιατί δεν ξέρω σε ποιον ίσως μπορεί να αρέσει. Ίσως σε όσους άρεσε το Cursed Pirate Girl ή τίποτα από Mignola... Και αγιογραφίες; Θρησκευτικές ιστορίες; Overall 6.57/10 Όλες οι παραπάνω σελίδες ήταν από την ηλεκτρονική έκδοση, για την παρουσίαση. Για το σκέτσμπουκ πηγαίνετε εδώ και για τους σελιδοδείκτες εδώ. ~ Επίσημη Ιστοσελίδα του κόμικ ~ ~ Θέμα στα Ελληνικά Νέα ~ ~ Γιώργος Τσιαμάντας: Η μαγεία της Γιουρσενάρ σε graphic novel ~\nΗ συλλογή αυτή με παλαιότερες μικρές ιστορίες πρωτοκυκλοφόρησε στο Comicdom Con 2010, σε δύο εκδόσεις. Την κανονική και την έκδοση με τίτλο "Hidden in the Attic" 100 αντίτυπα και εναλλακτικό εξώφυλλο, σε τσάντα μαζί με το print "Skeleton Breath" (το πρώτο concept εξωφύλλου του Trinkets), μια ομαδική φωτογραφία με τους κεντρικούς χαρακτήρες των ιστοριών (τυπωμένη σε φωτογραφικό χαρτι για ακόμα περισσότερη αληθοφάνεια) και ένα πίν όπως μπορείτε να δείτε και στην φωτογραφία. Το χαρτί όπου ήταν τυλιγμένο το βιβλίο είναι και αυτό σχεδιασμένο και τυπωμένο απο τον Μιχάλη Διαλυνά. Τα αντίτυπα της περιορισμένης έκδοσης είναι αριθμημένα και υπογεγραμμένα. Η τιμή αυτής της έκδοσης είναι 22,00 €. Η συλλογή αυτή περιλαμβάνει 12 ιστορίες που στο παρελθόν έχουν κυκλοφορήσει απο έντυπα όπως το φανζίν Free Your Line, το 9, το MOV, το αμερικάνικο Popgun κλπ. Το σχέδιο και το σενάριο του Μιχάλη Διαλυνά, κινούνται στα όρια του ονείρου και του παραμυθιού. Μπορεί τα παραμύθια του να μην έχουν πάντα ευτυχισμένο τέλος, αλλά ταξιδεύουν τον αναγνώστη τους πέρα απο τα καθημερινά. Ένας απο τους πιο ταλαντούχους αξιόλογους έλληνες κομίστες που διαθέτουμε. Σχεδιάζει υπέροχα, γράφει υπέροχα και το μόνο του μειονέκτημα είναι πως δεν βγάζει ένα κόμικ κάθε μήνα. Aφιέρωμα στον Μιχάλη Διαλυνά\nRamma στα Ισλανδικά σημαίνει "Κορνίζα". Κορνιζοποιός είναι άλλωστε ο πρωταγωνιστής της ιστορίας μας, ο Άρον, ο οποίος ζει στο Ρέικιαβικ της Ισλανδίας. Έχοντας αναμνήσεις που τον στοιχειώνουν, ο Άρον προσπαθεί να ξεχάσει το παρελθόν του ρίχνοντάς το στο ποτό. Μια μέρα θα λάβει ένα πακέτο που περιέχει μια κορνίζα με τη φωτογραφία της αγαπημένης του Έλβας την οποία θεωρούσε νεκρή, ενώ μάλιστα στη φωτογραφία φαίνεται ότι είναι και έγκυος. Έτσι θα ξεκινήσει να αναζητάει τον αποστολέα του δέματος, και φυσικά το μέρος που βρίσκεται η αγαπημένη του Έλβα. Η 2η και η 5η σελίδα (από το Comicdom-press.gr) Πέρα από την έκδοση αυτή, ο δημιουργός Στάθης Πετρόπουλος έχει να επιδείξει ακόμα το εικονογραφημένο μυθιστόρημα / graphic novel "Concordia" (2015) και τη συλλογή σκίτσων και σχεδίων "Sketchbook, Volume 1" (2016), ενώ έχει λάβει μέρος σε ομαδικές εκθέσεις στην Ελλάδα και το εξωτερικό.\nΓΕΦΥΡΕΣ: Η ΕΥΡΩΠΑΪΚΗ ΓΛΩΣΣΑ ΤΩΝ COMICS\ntik posted a topic in ΕΝΤΥΠΑ\nΠρόκειται για τον έντυπο κατάλογο της ομώνυμης έκθεσης, η οποία πραγματοποιήθηκε το έτος 2015 στη Λάρισα από το Δήμο της πόλης. Περιέχει τους απαραίτητους χαιρετισμούς (δήμαρχος, αντιδήμαρχος, καλλιτεχνικός διευθυντής κλπ κλπ) καθώς επίσης και ένα ολοσέλιδο πάνελ ή σελίδα συν το βιογραφικό κάθε δημιουργού που συμμετείχε. Ορίστε και ένας κολοφώνας, μήπως και καταλάβει ο Παύλος ποιος θεωρείται ο εκδότης για το πινακάκι, γιατί εγώ δεν. ΥΓ Ευχαριστίες οφείλω στον Μέλανδρο που μου χάρισε τον κατάλογο και έτσι προέκυψε αυτή η παρουσίαση.\nFRIDAY'S TO THE RESCUE\nΟλιγοσέλιδο διαφημιστικό κόμικ που προέκυψε με τη χορηγία της αλυσίδας ταχυφαγείων Friday 's στο συνέδριο κόμικς Comicdom του 2013. Απλό τευχάκι που κάνει τη δουλειά για την οποία δημιουργήθηκε. Δινόταν δωρεάν με κάθε αγορά βιβλίων των εκδόσεων Comicdom, και λογικά θα διανέμεται ακόμα στο κατάστημα Friday 's Κολωνακίου. Aφιέρωμα στον Γιώργο Καμπάδαη\nILIAS KYRIAZIS ARTWORK 2015 [ (ΚΑΤΑΛΟΓΟΙ/ARTBOOK) ]\nΕΝ ΑΙΘΡΙΑ 6 - COMICS & ΕΙΚΟΝΟΓΡΑΦΗΣΗ\nΠιστοί στο ραντεβού της οι διοργανώτες της Εκθεσης ΕΝ ΑΙΘΡΙΑ ενα χρόνο ακριβώς μετα στήνουν την 6η τους έκθεση με 33 καλλιτέχνες, παλιές καραβάνες αλλά και νέο αίμα,Το άλμπουμ αυτό συγκεντρώνει τα έργα αυτά.Το άλμπουμ μπορείται να το βρείτε για την ώρα,,στην είσοδο του πολυχώρου που γίνεται η έκθεση.Στο <<THE BOX>> ΔΟΡΥΛΑΙΟΥ ,ΠΛΑΤΕΙΑ ΜΑΒΙΛΗΣ εως και στις 29 Απριλίου. Υ.Γ. Κριτική για το άλμπουμ και φτιαξιμο της παρουσιασης- τις προσεχεις μέρες όταν το διαβάσω.\nΕδώ έχουμε το limited sketchbook, το οποίο αποτελεί συνοδευτικό του ομώνυμου κόμικ. Είναι τυπωμένο σε σχετικά σκληρό χαρτί και περιέχει concept art του κόμικ με τις νεράιδες, των χωρικών, των ζώων και του καλόγερου Θεράποντα. Το "δέσιμό" του είναι λιτό και όμορφο με ένα απλό κορδονάκι που συγκρατεί το σκέτσμπουκ από τη μέση, κάνοντάς το και ταυτόχρονα "εύθραυστο". Όταν ρώτησα τον Κατιρτζιγιανόγλου εάν τυπώθηκαν κι άλλα αντίτυπα (μιας και από το indiegogo ελάχιστοι θα το παίρναμε) μου είπε πως ναι. Οπότε αναζητείστε το. Δεν είναι πάντως κάτι το ιδιαίτερο. Είναι απλά ένα ωραίο συνοδευτικό με 14 σελίδες προσχέδια.\nΕΝ ΑΙΘΡΙΑ 5 - COMICS & ΕΙΚΟΝΟΓΡΑΦΗΣΗ\nΗ έκθεση κόμικς & εικονογράφησης της Ελληνικής σκηνής «Εν Αιθρία», απέκτησε στην 5η της εκδοχή και κατάλογο, σε συνεργασία με την Comicdom Press και την Ευρωπαϊκή Ένωση, με τα έργα των συμμετεχόντων. Αντιγράφω το εισαγωγικό σημείωμα του Τομπαλίδη a.k.a. Γαβριήλου για αρχή: ΚΑΛΩΣ ΗΡΘΑΤΕ Πάνε περισσότερα από 10 χρόνια που η "Εν Αιθρία" ξεκίνησε το ταξίδι της. Ήταν το -όχι και τόσο- μακρινό 2003, όταν υλοποίησα την ιδέα να συνδυάσω, σε μια έκθεση, γνωστά ονόματα του χώρου των comics και της εικονογράφησης, με νέα, πρωτοεμφανιζόμενα ταλέντα. Ο χώρος της Ένωσης Πτυχιούχων Σχολής Καλών Τεχνών φάνταζε και αποδείχτηκε ιδανικός για το εγχείρημα. Στις 5 Φεβρουαρίου του 2003, εγκαινιάστηκε η πρώτη "Εν Αιθρία", με τη συμμετοχή είκοσι ενός Ελλήνων καλλιτεχνών. Η τεράστια ανταπόκριση από το κοινό ήταν η κινητήριος δύναμη για να συνεχιστούν οι εκθέσεις αυτές και να υπάρξουν άλλες τρεις διοργανώσεις, αλλά και να προσελκύουν ολοένα και περισσότερους δημιουργούς, οι οποίοι προέρχονταν από διαφορετικές σχεδιαστικές "σχολές". Με τη βοήθεια των καλών φίλων και δημιουργών, Σπύρου Ευάγγελου Αρμένη και Τριαντάφυλλου Ελευθερίου, η έκθεση γιγαντώθηκε, με αποτέλεσμα να πρωτοπαρουσιάσουν δουλειά στις "Εν Αιθρία" πρωτοεμφανιζόμενοι τότε δημιουργοί, οι οποίοι στη συνέχεια καταξιώθηκαν, στην Ελλάδα ή και το εξωτερικό, διαγράφοντας λαμπρή πορεία. Ανάμεσά τους, οι Tomek, Βασίλης Λώλος, Γιώργος Μελισσαρόπουλος, Θανάσης Τσίλης, Γιώργος Δημητρίου κ.ά. Σήμερα, το 2014 πια, η "Εν Αιθρία" επιστρέφει, ανοίγοντας έναν καινούριο κύκλο, χάρη στη συνεργασία με το Comicdom, αυτή τη φορά σε έναν άλλο εξαιρετικό χώρο, όπως είναι το The Box. Η βασική φιλοσοφία της έκθεσης παραμένει η ίδια: Το πάντρεμα των "βετεράνων" (Γιάννης Καλαϊτζής, Σπύρος Δερβενιώτης, Τριαντάφυλλος Ελευθερίου, Νίκος Κούτσης, Soloup κ.ά.) με νεώτερους δημιουργούς (Αυγή Κανάκη, Ευγενία Κουμάκη, Παύλος Παυλίδης κ.ά.). Για πρώτη φορά, έχουμε και έναν πανέμορφο κατάλογο, στον οποίο φιλοξενείται το σύνολο των έργων της έκθεσης, ανταποκρινόμενοι στο -εδώ και χρόνια- αίτημα κοινού και δημιουργών, ώστε τα έργα που παρουσιάζονται σε εκθέσεις σαν κι αυτή να παραμένουν διαθέσιμα. Φιλοδοξία μας είναι η έκδοση αυτή να καθιερωθεί, με απώτερο στόχο να αποτελέσει ένα είδος ετήσιας καταγραφής της αξιόλογης εγχώριας παραγωγής και δημιουργίας, στο χώρο των comics και της εικονογράφησης. Η δική σας ανταπόκριση θα αποδειχθεί καθοριστική ως προς τον ως άνω στόχο. Ένα μεγάλο ευχαριστώ σε όλους όσους έχουν συμμετάσχει / στηρίξει όλα αυτά τα χρόνια την "Εν Αιθρία". Το ταξίδι συνεχίζεται... Γαβριήλ Τομπαλίδης Καλλιτεχνικός Διευθυντής Και ακολουθούν αναλυτικά οι 31 συμμετοχές: 1) Τόμεκ - Η Σκιά Αφασία τρισέλιδη ιστοριούλα με λίγο υπερφυσικό, που θα περιλαμβάνεται στο υπό έκδοση Κουλούρι #6. 5.68/10 2) Soloup - Αϊβαλί Όμορφο τρισέλιδο -χωρίς λόγια- δείγμα από το υπό έκδοση ομώνυμο graphic novel! 7.01/10! 3) Κωστής Τζωρτζακάκης - Μετά Τη Δουλειά Καμμένο μονοσελιδάκι στο μπαρ ΤΡΟΛΛ. 6.78/10 4) Μιχάλης Διαλυνάς - Young Amala Το ποστεράκι της Young Amala, από το Amala's Blade. 8/10 5) Λευτέρης Μαυρογιάννης - Resistance Μονοσέλιδη σύνθεση μάχης ενός αγοριού ενάντια σε ρομπότ. 6.8/10 6) Αυγή Κανάκη - Hipwesty Ποστεράκι με τη σκυλίτσα της Αυγής σε κοντινό. Και με γυαλιά. 6.08/10 7) Βάλια Καπάδαη - Damage Κλασικό δισέλιδο Βάλιουμ Ένα κοριτσάκι κάθεται σε μια ρεματιά και ξαφνικά... 8.991/10! 8) Κώστας Σκλαβενίτης - Στον Κόσμο Μου Δισέλιδο που θυμίζει το Σαν Όνειρο, αλλά πιο όμορφα στημένο και καλύτερα ισορροπημένο ανάμεσα στο ονειρικό και το ρεαλιστικό. 8 solid/10! 9) Γιώργος Κομιώτης σε χρώμα Harry Saxon - Moufa Καμμένο σουρεάλ μονοσέλιδο με την απαγωγή του "γιου" του κυρίου Μπισκοτάκη! 7.39/10 10) Αλέξια Οθωναίου - Άτιτλο Πόστερ/σύνθεση. 5.38/10 11) Αποστόλης Ιωάννου - Το Χωριό Τρεις σελίδες από το υπό έκδοση ομώνυμο graphic novel του. Το σχέδιο είναι πολύ καλύτερο από το Βαθύ Δάσος! 7.8/10! 12) Νίκος Μηλιώρης - DJSMO' 48 Κυβερνοχίπηδες και ρομπότ εναντίον μιας ομάδας γαλαζοαίματων (?) που αυτοαποκαλούνται Λουδοβίκοι, με πολύ βία και μπινελίκι. Πρόκειται για 3 σελίδες του ομώνυμου υπό έκδοση graphic novel. Μόνες τους δεν στέκουν ιδιαίτερα. 3.89/10 13) Γιάννης Ρουμπούλιας - Bad Dog Θεϊκό τρισέλιδο με δυνατό plot twist! Ένας λυκάνθρωπος εισβάλλει σε ένα νοσοκομείο!!! 10'/10!!! 14) Γιώργος Τσιαμάντας - A Modest Proposal Ένα πολύ περίεργο τρισέλιδο που θίγει την οικονομική κρίση και όχι μόνο, από τον δημιουργό της Παναγιάς της Χελιδονούς. Για γερά στομάχια... 6.24/10 15) Γαβριήλ Τομπαλίδης - Megan Fox As X23 Nuff said. Pin-up φυσικά. +οο/10 16) Ευγένιος Τριβιζάς & Νίκος Κούτσης - Η Θαυμαστή Καμήλα Ακόμα ένα τρισέλιδο ομώνυμου υπό έκδοση graphic novel. Βλέπουμε τους πρωταγωνιστές, τον Αχμέτ Χαμαμέτ το μοναχικό Βεδουίνο και τη θαυμαστή καμήλα του. Αρκετά παραμυθένιο. 7.03/10 17) Μάνος Λαγουβάρδος - Galaxia Vol.4: Στη Σκιά Του Γίγαντα Τρεις σελίδες, μόνο art, χωρίς λόγια, από το επερχόμενο Galaxia #4. Το σχέδιο του Λαγουβάρδου έχει φτάσει σε νέα, Γαλλοβελγικά, ύψη. 10'/10 18) Σπύρος Ευάγγελος Αρμένης - Chamelust #386 Μονοσέλιδη καμμενιά: ο έρωτας δυο χαμαιλεόντων 3.58/10 19) Ηλίας Κατιρτζιγιανόγλου & Χρίστος Μαρτίνης - Ο Ντίκενς Μου Είπε Ψέματα Μονοσέλιδη ιστορία που ερμηνεύει υπό ένα ενήλικο πρίσμα το νόημα της Χριστουγεννιάτικης Ιστορίας του Ντίκενς. 8.91/10 20) Άρης Λάμπος - Time Stands Still Ποστεράκι μάλλον με τον Έλρικ. Αλλιώς γενικής επικής φαντασίας. Σκοτεινά ατμοσφαιρικό. 8.1/10 21) Τάσος Ζαφειριάδης - Το Χάνι Της Βαβέλ Αγαπάμε ΤαZ. Πόσο μάλλον όταν κάνει μέσα σε μόλις 2 σελίδες τέτοια καμμένη επικούρα. τι θα γινόνταν αν ο Πύργος της Βαβέλ ήταν ένα κακόφημο ξενοδοχείο στη Θεσσαλονίκη! 10"'/10!!! 22) Γιώργος Καμπάδαης - Run Free Ένα τρισέλιδο με μια κοπελιά που κάνει freerunning. Καλό σαν σύνθεση, αλλά τίποτα το ιδιαίτερο από μόνο του. 4.68/10 23) Τάσος Παπαϊωάννου - Dreamer Πολύ δυνατό δισέλιδο! «Κάποιες νύχτες στα όνειρά μου, βλέπω ένα τεράστιο θεριό...» 10"/10!!! 24) Παύλος Παυλίδης - Hesitation Ο δισταγμός ενός θανάσιμα τραυματισμένου ιππότη πριν εε την πτώση. 6.38/10 25) Τριαντάφυλλος Ελευθερίου - Innsmouth People Το αυθεντικό είναι μωβ και πιο όμορφο. Πρόκειται για έναν πίνακα που δείχνει έναν τέτοιον άνθρωπο. 6.066/10 26) Ευγενία Κουμάκη - Bubble Bowl Μονοσέλιδο που θυμίζει ως θεματική λίγο τη βραβευμένη ιστοριούλα της στα τελευταία βραβεία του 9: Ένα κοριτσάκι σώζει έναν ιππόκαμπο επιστρέφοντάς τον στη θάλασσα. Θα ήταν καλύτερο έγχρωμο. 7.36/10 27) Γιάννης Καλαϊτζής - Σούπερμαν Εναντίον Ζορό Το ένα από τα δύο που υπήρχαν στην έκθεση. Το άλλο ήταν ένα αντίστοιχο. Ονειρικά καμμένο που ακολουθεί τη συνειρμική λογική του σπασμένου τηλεφώνου. 6.07/10 28) & Λένα - Earth & Moon Οκέη, προσωπικά η καλύτερη συνεργασία που είχα μέχρι σήμερα (και η πιο επαγγελματική). Ήρθε από το πουθενά και προσγειώθηκε δίνοντας υποκειμενικά ένα πολύ καλό αποτέλεσμα. 3 μονοσέλιδα που ξεκινούν με παιδιαρίστικο παιχνίδισμα ανάμεσα στη Γη και το Φεγγάρι και καταλήγουν σε ιστορικές καταστροφές. Βλέποντας τις αντιδράσεις στην έκθεση θεωρώ ότι άρεσε το gag. Προσωπικά τους βάζω ένα 8+/10 και ελπίζω να περάσετε τόσο καλά όσο εμείς όταν τις δημιουργούσαμε. 29) Σπύρος Δερβενιώτης - 1982 Και κάπως έτσι έχουμε 2 αφασία crossover μονοσέλιδα... 7.09/10 30) Πέτρος Χριστούλιας - Το Σκυλί Της Θάλασσας ΜΑΚΑΡΙ να είναι από υπό έκδοση δουλειά γιατί τα σπα! Θαλασσόλυκος ανθρωπόμορφος σκύλος που θυμίζει Κόρτο μόλις έφτασε στο λιμάνι του Πειραιά! Και όλα αυτά το 1936! Έπος!!! 9+/10! 31) Γιώργος Μελισσαρόπουλος - Meet Merv Τα 2 από τα 3 (αν θυμάμαι καλά) αφασία μονοσέλιδα του νέου online comic strip του Meliss. Αυτό με τις εξωγήινες πίτσες δεν υπάρχει! 8+/10! Εν κατακλείδι, όμορφος κατάλογος, λίγο τσιμπημένος, λείπουν 2-3 σελίδες από την έκθεση, αλλά τέτοια καταγραφή της Ελληνικής Σκηνής έλειπε. Τώρα, μαζί με τους καταλόγους από την Έκθεση της Θεσσαλονίκης, θα έχουμε ετησίως 2 βαρβάτες ανθολογίες. Και εδώ έρχεται το μοναδικό μου παράπονο: θα προτιμούσα να μην υπάρχουν καθόλου sample pages από υπό έκδοση έργα στο επόμενο ή εάν υπάρχουν να έχουν κάποια αυτοτέλεια ώστε να διαβάζονται άνετα. 8+/10 στον κατάλογο και πολλά στους συντελεστές: Καλλιτεχνική Διεύθυνση Έκθεσης: Γαβριήλ Τομπαλίδης Επιμέλεια Έκθεσης: Σπύρος Ευάγγελος Αρμένης Αρχισυνταξία Ανθολογίας: Ηλίας Κατιρτζιγιανόγλου Επιμέλεια Κειμένων - Μεταφράσεων: Δημήτρης Σακαρίδης Γραφιστική Επιμέλεια Ανθολογίας - Λογότυπο: Τόνια Λαμπριανού Μεταφράσεις: Ματίνα Δήμου, Ελένη Θάνου, Έρη Λιούγκου, Τεό Μπαρέτα, Μαρία Τσιαμούρη Και του χρόνου!!!\nΣΥΝΩΜΟΣΙΑ ΤΟΥ ΚΑΦΕ .\nΗ Κοκκινοσκουφίτσα και το Λυκόπουλο ζουν τη φοιτητική ζωή: Ρακόμελα, ανεμελιά και ελευθερία. Η μάλλον στο περίπου… Η Κοκκινοσκουφίτσα χρειάζεται απελπισμένα τα χρήματα μιας υποτροφίας για να συνεχίσει τις σπουδές της, όμως δεν μπορεί να διαβάσει σελίδα. Ποιό σκοτεινό μυστικό κρύβεται πίσω από τα συνεχή ροχαλητά; Πώς θα καταφέρει η Κοκκινοσκουφίτσα να διαβάσει; Έχει, τελικά, το Λυκόπουλο ψύλλους; Όλες οι απαντήσεις, εντός! “Η “ΣΥΝΩΜΟΣΙΑ ΤΟΥ ΚΑΦΕ” είναι το πρώτο προσωπικό comic της Ευγενίας Κουμάκη, και θα σας κάνει να διψάσετε για ακόμη περισσότερα από τη δουλειά της… και για καφέ… και ίσως ένα κουλούρι… ξεροσφύρι πάντως, δεν πάει ούτε comics, ούτε καφές!” Γιώργος Κομιώτης (από τον πρόλογο της έκδοσης) Ένα όμορφο τευχάκι που διαβάζεται πολύ ευχάριστα. Δεν είναι του στιλ μου, αλλά το ότι το αγόρασα και το διάβασα λέει κάτι. Το σχέδιο της Ευγενίας έχει εξελιχθεί πολύ και μας αφήνει με πολλές υποσχέσεις για το μέλλον. Το σενάριο από την άλλη έμειαζε να θέλει να απλωθεί κι άλλο. Γενικά πολύ προσεγμένη έκδοση που δεν απογοητεύει. Το κόμικ κυκλοφόρησε σε 100 αριθμημένα αντίτυπα.\nΗ πρώτη "μεγάλη" δουλειά του Μιχάλη Διαλυνά είναι γεγονός. Άλλη μια ονειρική περιπέτεια ξεκινά. Αυτή τη φορά ξεκινά σαν εφιάλτης, αλλά πραγματικά δεν ξέρουμε πως θα καταλήξει. Όλα ξεκινούν όταν δύο φίλες κάνουν ένα ταξίδι λίγο πρίν το γάμο της μιάς απο αυτές. Χαμένες στη νέα πόλη βρίσκονται ξαφνικά με δυο δωρεάν εισιτήρια για μια σπέσιαλ παράσταση με τίτλο " The Keepers Of The Sun". Αποφασίζουν να πάνε και εκεί ξεκινά το πανηγύρι! Για άλλη μια φορά ο Διαλυνάς ξετυλίγει ένα απο τα γνωστά του ονειρικά σκηνικά με όμορφες εικόνες και εξαιρετικά χρώματα. Το σενάριο, στο πρώτο τεύχος τουλάχιστον, δημιουργεί περισσότερα ερωτηματικά απο όσα λύνει, ενώ οι ελληνικοί διάλογοι θα μπορούσαν να ήταν καλύτερα δουλεμένοι. Υπομονή τώρα μέχρι τον Απρίλιο για να δούμε το 2ο τεύχος. Μιας και είναι σε συνέχειες δεν έχω διαμορφώσει ακόμα πλήρη άποψη αλλά το 1ο τεύχος σε αφήνει με πολλές υποσχέσεις. Στην επίσημη πρώτη παρουσίαση που έγινε στις 18/12/10 ο Μιχάλης είχε μαζί του και μερικά έξτρα καλούδια όπως μας έχει καλομάθει. Δωρεάν μαζί με το κόμικ υπήρχαν τα εισιτήρια της παράστασης, ενώ κάποιος μπορούσε να αγοράσει ένα limited art print αλλά και ένα χειροποίητο κουκλάκι όπου απεικονίζει το πλάσμα/τοτέμ με μορφή μαύρης κουκουβάγιας Κόουελ, όπου παίζει σημαντικό ρόλο στην ιστορία. Το κουκλάκι αυτό έχει φτιαχτεί απο τον ίδιο το Μιχάλη με τη βοήθεια της μαμάς του και βγήκε σε 10 αριθμημένα αντίτυπα. Aφιέρωμα στον Μιχάλη Διαλυνά --- Το μέλος The_Sandman πρόσθεσε ΕΔΩ: Στις 8 Απριλίου (στο comicdom) κυκλοφορεί το δεύτερο τεύχος της σειράς με τίτλο “Fleeting Feathers”. Εξώφυλλο και τετρασέλιδο preview εδώ! Το μέλος x for xepete πρόσθεσε ΕΔΩ: Και είναι κρίμα να μην υπάρχουν σαρώσεις των εσωτερικών σελίδων: Τεύχος 1 Τεύχος 2\nΠρο διετίας η Βάλια Καπάδαη είχε συλλέξει αρκετές μικρές ιστορίες της στο άλμπουμ Tw1sted Vision, που είχε κυκλοφορήσει στην Αγγλική γλώσσα. Φέτος η συλλογή αυτή κυκλοφόρησε και στα Ελληνικά μέσω της Comicdom Press, με κάποιες διαφοροποιήσεις σε μερικές ιστορίες. Τον λεπτομερή κατάλογο των περιεχομένων μπορείτε να δείτε εδώ. Οι πολλοί συγγραφείς σημαίνουν πολλαπλή θεματολογία και σημαντικές διακυμάνσεις στην ποιότητα του τελικού αποτελέσματος. Εν γένει πρόκειται για ενδιαφέρουσα ανθολογία με κάποιες καλές στιγμές, αν και σε κάποια σημεία το σχέδιο "βαβελίζει" αρκετά και καλό είναι να το προσέξει. Αφιέρωμα στη Βάλια Καπάδαη\nΤιμή εκδότη: 9,00 € “Αυτή δεν είναι μια ιστορία που θα μπορούσε να έχει συμβεί, αλλά αν συνέβαινε ποτέ σε αυτή την εποχή και στη δική μας χώρα, μάλλον έτσι θα συνέβαινε. Κι αυτή την αίσθηση δεν την έχω βιώσει σε άλλο ελληνικό comic.” Αβραάμ Κάουα, Συγγραφέας Το όνειρο του Άρη να δημιουργήσει μία “οικογένεια” ατόμων με ανεξήγητες δυνάμεις, που θα βοηθούν κι άλλους σαν κι αυτούς γίνεται πλέον πραγματικότητα. Όλα πηγαίνουν εξαιρετικά καλά, μέχρι τη στιγμή που σε ένα από τα “ταξίδια” της, η Νικόλ θα λάβει την προειδοποίηση ότι κάποιοι γνωρίζουν την ύπαρξή τους κι ότι σκοπεύουν να τους εξοντώσουν. Η επόμενη μέρα θα είναι καθοριστική όχι μόνο για τον σκοπό τους, αλλά και για την ίδια τους την επιβίωση. - - - - - - - Στα τεύχη της σειράς-προοίμιο ο Κατιρτζιγιανόγλου με την βοήθεια τεσσάρων εικονογράφων (ποτέ δεν κατάλαβα σε τι εξυπηρέτησε αυτό) μας παρουσιάζει την προέλευση των μελών της ομάδας. Σε αυτό το graphic novel, μαθαίνουμε το τέλος (?) της ιστορίας. Διαβάζοντάς το, σαν ολοκληρωμένη ιστορία πλέον, μπορώ να πω ότι μου άρεσε. Κύλησε ευχάριστα, δίνοντας χρόνο σε κάθε ήρωα χωρίς να σε κουράσει. Θα το προτιμούσα βέβαια σαν ενιαίο έργο και όχι χωρισμένο σε τέσσερα τευχάκια κι έναν τόμο. Ίσως σε κάποια μελλοντική επανέκδοση... Περισσότερες πληροφορίες στο site της σειράς\nΓΡΑΦΟΝΤΑΣ ΜΕ ΕΙΚΟΝΕΣ-ΒΙΒΛΙΟ ΔΡΑΣΤΗΡΙΟΤΗΤΩΝ\nΛένα posted a topic in ΒΙΒΛΙΑ\nΕίναι αυτό που λέει ο τίτλος: Βιβλίο δραστηριοτήτων, που απευθύνεται κυρίως σε παιδικό κοινό, χωρίς αυτό να σημαίνει ότι δεν μπορεί να διαβαστεί ευχάριστα και από κάποιον ενήλικα. Το βιβλίο παρουσιάζει με εικόνες, μικρά κόμικς και δημιουργικές ασκήσεις τρόπους με τους οποίους μπορούμε να εργαστούμε για την δημιουργία ενός κόμικ.\nΤΟ ΠΟΛΥΣΠΟΡΟ ΖΥΜΑΡΙ ΑΠΟ ΤΗΝ ΚΟΛΑΣΗ .\nΜετά τους 3 Απέθαντους Μπάσταρδους και το Έπος των Ανελέητων Παλιοτόμαρων, η τριλογία (η ποια; ) κλείνει με το Πολύσπορο Ζυμάρι από την Κόλαση. Στο ίδιο μοτίβο με τα προηγούμενα, απλοϊκό σκίτσο, παιδικό σενάριο, την πλάκα μας κάνουμε δηλαδή. Αφιέρωμα στον Γαβριήλ Τομπαλίδη\n“Χριστουγεννιάτικες Σκανταλιές” Aπό Tην Comicdom Press\nΗ ομάδα της Comicdom Press παρουσιάζει μια παράσταση ζωντανής αφήγησης και παράλληλης δημιουργίας comic στο Μουσείο Ηρακλειδών στο Θησείο. Περισσότερα στο δελτίο Τύπου που ακολουθεί: Χριστουγεννιάτικες Σκανταλιές” Aπό Tην Oμάδα Tης Comicdom Press Παράσταση ζωντανής αφήγησης και παράλληλης δημιουργίας comic: Οι καλικάτζαροι δραπετεύουν μέσα από την αφήγηση της Βασιλείας Βαξεβάνη και ξαναζωντανεύουν από την πένα του Μιχάλη Διαλυνά. Μια πρωτότυπη παράσταση αφήγησης μύθων, θρύλων και παραμυθιών από όλο τον κόσμο για καλικατζάρους και άλλα ξωτικά και παράλληλης δημιουργίας comics. Καθώς η αφηγήτρια εξιστορεί τις σκανταλιές των καλικατζάρων και καλεί τα παιδιά να συμμετάσχουν και αυτά στην αφήγηση και στις σκανταλιές, ο δημιουργός comic τους δίνει μορφή ζωντανά μπροστά στα μάτια τους. Κυριακή, 11 Δεκεμβρίου, ώρα 11.30-13.30 Μουσείο Ηρακλειδών, Ηρακλειδών 16 Θησείο Πληροφορίες-κρατήσεις: Ελένη Νομικού Δευτ.– Παρ. 09:00-13:00 τηλ.: 210 34 61 981 (εσωτ. 201) e-mail: enomikou@herakleidon-art.gr


Αιμορραγία πιστών στους Προτεστάντες της Σουηδίας με την γυναίκα επικεφαλής-Τι κάνει η Ορθόδοξη Μητρόπολη; - ΕΚΚΛΗΣΙΑ ONLINE\nΑιμορραγία πιστών στους Προτεστάντες της Σουηδίας με την γυναίκα επικεφαλής-Τι κάνει η Ορθόδοξη Μητρόπολη;\nΑρχική » Γράφει το ΕΚΚΛΗΣΙΑ ONLINE » Αιμορραγία πιστών στους Προτεστάντες της Σουηδίας με την γυναίκα επικεφαλής-Τι κάνει η Ορθόδοξη Μητρόπολη;\nΤο Πάσχα ήταν κάποτε η σημαντικότερη γιορτή για το προτεσταντικό δόγμα της Σουηδίας, αλλά τα μέλη της προτεσταντικής "Εκκλησίας" τα τελευταία χρόνια μειώνονται με δραματικούς ρυθμούς, αναγκάζοντας τις αρχές να κλείσουν εκκλησίες, αλλά και να μειώσουν τους κληρικούς και να πωλούν ακίνητη περιουσία.\nΠέρυσι μόνο, 67.000 άνθρωποι εγκατέλειψαν το προτεσταντικό δόγμα στη Σουηδία, κάτι που ισοδυναμεί με απώλεια περίπου 125 εκατομμυρίων σουηδικκών κορώνων (περίπου $ 15mln) εκ των φορολογικών εσόδων. Επί του παρόντος, η προτεσταντική “Εκκλησία” της Σουηδίας έχει 20.000 μέλη. Κατά τα τελευταία 15 χρόνια έχει χάσει ένα εκατομμύριο προσκυνητές.\nΣύμφωνα με την πρόγνωση του περιοδικού Kyrkans Tidning,, από το έτος 2020, η προτεσταντική “Εκκλησία” αναμένεται να έχει χάσει σχεδόν το 60 % των μελών της, ήτοι ένα εκατομμύριο λιγότεροι προσκυνητές.\nΣύμφωνα με τις έρευνες οι πιστοί εγκαταλείπουν την προτεσταντική “Εκκλησία” για δύο λόγους: πρώτον επειδή δεν συμμερίζονται πλέον το δόγμα και δεύτερον για οικονομικούς λόγους. Η Εκκλησία της Σουηδίας υποστηρίζεται κυρίως μέσω του “εκκλησιαστικού φόρου” που έχει ενσωματωθεί στη φορολογία εισοδήματος φυσικών προσώπων, κάτι που είναι πάντως προαιρετικό, αφού οι φορολογούμενοι μπορούν να επιλέξουν..\nΕκτός αυτού, πολλοί επιλέγουν να εκταλείψουν τους προτεστάντες λόγω απογοήτευσης για την τρέχουσα στάση των Προτεσταντών σε πολλά από τα τοπικά ζητήματα, συμπεριλαμβανομένης της μετανάστευσης.\nΗ προτεσταντική “Εκκλησία” της Σουηδίας αυτή τη στιγμή διοικείται από την Antje Jackelén, ο οποίος έγινε η πρώτη γυναίκα αρχιεπίσκοπος της Εκκλησίας της Σουηδίας και είναι γνωστή για τις απόψεις της σχετικά με τη θρησκευτική ανοχή και τα επιχειρήματα υπέρ μιας πολυθρησκευτικής Σουηδίας.\nΤο ερώτημα μετά από όλα αυτά είναι το εξής: Με τέτοια κρίση στην προτεσταντικη΄κοινότητα της χώρας, η Ορθόδοξη Μητρόπολη που ακριβώς κινείται; Γιατί αφήνει πνευματικά ορφανούς τόσους χιλιάδες πιστούς. Γιατί δεν τους κατευθύνει προς την ορθόδοξη πίστη; Τι κάνει ο Μητροπολίτης Σουηδίας Κλεόπας εκτός από το εκπροσωπεί τον Οικουμενικό Πατριάρχη Βαρθολομαίο από εδώ κι από εκεί;\n"Η συμβολή της Παρθένου Μαρίας στο απολυτρωτικό έργο του Υιού Της"Νέα απάτη με υποτιθέμενη κηδεία στη Λαμία


Κρήτη: Οι καλλονές που θάμπωσαν τους κριτές στα καλλιστεία - Οι πόζες και η νέα βασίλισσα ομορφιάς [pics] - Ειδήσεις\nNewsit / Τοπικά Νέα / Κρήτη: Οι καλλονές που θάμπωσαν τους κριτές στα καλλιστεία – Οι πόζες και η νέα βασίλισσα ομορφιάς [pics]\nΚρήτη: Οι καλλονές που θάμπωσαν τους κριτές στα καλλιστεία – Οι πόζες και η νέα βασίλισσα ομορφιάς [pics]\nΔημοσιεύθηκε: 06.12.2018 | 10:52\nΣκληρός ο ανταγωνισμός στα φετινά καλλιστεία στην Κρήτη. Ποιες κοπέλες διακρίθηκαν...\nΑναδείχθηκαν οι μεγάλες νικήτριες του 39ου Παγκρήτιου Διαγωνισμού Ομορφιάς στην Κρήτη, που διεξήχθη ο βράδυ της Τετάρτης. Miss Κρήτη 2018 αναδείχθηκε η Μαριάννα Περατσάκη. Μiss Γιάνγκ 2018 η Αγγελική Φαρίνα. Α’ Αναπληρωματική Miss Kρήτη 2018 η Χρυσοβαλάντω Δρουβαλάκη και Β’ Αναπληρωματική Μiss Κρήτη η Ζέτα Μαρκογιαννάκη.\n13 καλλονές αγωνίστηκαν σκληρά διεκδικώντας τους τίτλους της Miss Κρήτη, των δύο Αναπληρωματικών και της Miss Κρήτη Young 2018. Το έργο των κριτών ήταν ιδιαίτερα δύσκολο αφού με δυσκολία μπόρεσαν να καταλήξουν στην ομορφότερη Κρητικοπούλα.\nΟι εικόνες από τα καλλιστεία\nΤα καλλιστεία Θεσσαλίας που προηγήθηκαν\nΗ 24χρονη Μαρία – Σοφία Πεχλιβανίδου αναδείχθηκε νικήτρια του 5ου Πανθεσσαλικού Διαγωνισμού Ομορφιάς 2018, ο οποίος διεξήχθη στο “Κτήμα Δριστέλλα” το βράδυ του Σαββάτου.\nΑντίστοιχα, Μις Θεσσαλία αναδείχθηκε η 19χρονη Μαρία Λαμβατσιώτη. Κριτές της βραδιάς ήταν ο σχεδιαστής υψηλής ραπτικής Θεόδωρος Τρανούλης, η 1st Miss World Next Top Model Ηρώ Δημητροπούλου, η παίκτρια του My Style Rocks Τάνια Κοφινιώτη, η δημοσιογράφος Μάνια Αλιβιζάτου, η make up artist Μάχη Τριαντάρ, η Μις Ελλάς 2017 Θεοδώρα Σούκια καθώς επίσης ο δικηγόρος σε Λάρισα και Αθήνα Στέλιος Σούρλας.\nΟι εικόνες από τα καλλιστεία στη Λάρισα\nΠηγή: onlarissa.gr, neakriti.gr


Εχθροί της Εκκλησίας: O Χιλιασμός | Grevenamedia.gr - 24 ώρες Τοπικές ειδήσεις Δυτ Μακεδονίας\nΟ Χριστός λίγες μέρες πριν σταυρωθεί, είχε πει στους μαθητές του:”Βλέπετε μη τις υμάς πλανήση…Εγερθήσονται γαρ ψευδόχριστοι και ψευδοπροφήται και δώσουσι σημεία μεγάλα και τέρατα, ώστε πλανήσαι, ει δυνατόν, και τους εκλεκτούς” (Ματθ.κδ΄4,11,24).\nΟ απ. Πέτρος προειδοποιεί τους χριστιανούς ότι ”έσονται ψευδοδιδάσκαλοι, οίτινες παρεισάξουσιν αιρέσεις απωλείας” (Β΄Πέτρ. β΄1).\nΟ απ. Παύλος αποκάλυψε ότι οι ψευδοδιδάσκαλοι αυτοί άρχισαν ήδη να εμφανίζονται από την εποχή των Αποστόλων και ότι θα συνέχιζαν να εμφανίζονται μέχρι και τους έσχατους καιρούς.\nΤους ψευδοδιδασκάλους αυτούς ο απ. Ιωάννης τους οναμάζει ”αντιχρίστους” και προτρέπει τους χριστιανούς να μείνουν σταθεροί στη διδασκαλία του Χριστού και να αρνούνται να έχουν και απλή επαφή μαζί τους.\nΣήμερα ως τέτοιοι ”ψευδοδιδάσκαλοι” και εχθροί της Ορθόδοξης πίστης θεωρούνται και οι Χιλιαστές, οι γνωστοί ως ”Μάρτυρες του Ιεχωβά”.\nΕπιχειρούμε την ανασκευή των κακοδοξιών τους με βάση το βιβλίο του ιερομονάχου Σωφρόνιου Γ.Μιχαηλίδη ”Η Ορθοδοξία και οι Μάρτυρες του Ιεχωβά” (εκδ. Ι.Μητροπόλεως Κιτίου Κύπρου).\nΕίναι έργο επίμονων και πολύπλευρων μελετών και αποτέλεσμα προσωπικών συζητήσεων με διάφορα στελέχη της αίρεσης.\nΓι΄αυτό νομίζω και αξιόπιστο έργο.\nΘα το παρουσιάσουμε δε συνοπτικά — διασκευαστικά.\nΚαι αυτολεξεί στα νοήματα που επιλέγουμε.\nΗ αίρεση των Χιλιαστών ή Μαρτύρων του Ιεχωβά εμφανίστηκε στο τέλος του περασμένου αιώνα, γύρω στα 1870.\nΑρχηγός και ιδρυτής της αίρεσης υπήρξε ο Εβραίος έμπορος Κάρολος Ρώσσελ, που διακήρυττε ότι ” ελάμβανε τον θείον λόγον κατ΄ευθείαν από το στόμα του Θεού”.\nΟ Κ. Ρώσσελ γεννήθηκε το 1852 στο Πίτσμπουργκ της Πενσυλβανίας, στην Αμερική.\nΣε ηλικία έντεκα χρόνων επιδόθηκε μαζί με τον πατέρα του στο εμπόριο, όπου σημείωσε μεγάλη επιτυχία χάρη στο εμπορικό του δαιμόνιο.\nΠολύ νωρίς άρχισε να ασχολείται με θρησκευτικά θέματα, αλλά γρήγορα κατάντησε στο σκεπτικισμό και τον ορθολογισμό.\nΑρχικά υπήρξε μέλος μιας Εκκλησίας, που λεγόταν Κογκρεγκασιοναλική.\nΑργότερα μελέτησε τις θεωρίες του ιδρυτή της αίρεσης των Αντβενιστών, Γουίλλιαμ Μύλλερ, και με βάση αυτές δημιούργησε τις δικές του θεωρίες.\nΆρχισε να πιστεύει τον εαυτό του για προφήτη, κι αφού εγκολπώθηκε τις διδασκαλίες όλων σχεδόν των αιρέσεων, δημιούργησε μια παναίρεση.\nΤων Μαρτύρων του Ιεχωβά.\nΤο 1872 ο Κ. Ρώσσελ ίδρυσε την οργάνωση ”Σπουδασταί των Γραφών”, η οποία το 1931 μετονομάστηκε σε ”Μάρτυρες του Ιεχωβά”.\nΤο 1881 ίδρυσε τη ”Φυλλαδική Εταιρεία Σκοπιά”, η οποία το 1884 επισημοποιήθηκε ως νομικό πρόσωπο.\nΗ Εταιρεία αυτή από τότε διακηρύττει ότι αποτελεί ”τον μοναδικό αγωγό του Θεού” μέσω του οποίου διοχετεύεται η ”πνευματική τροφή” στη γη.\nΆρχισε δε να εκδίδει και το περιοδικό ”Σκοπιά”, η έκδοση του οποίου συνεχίζεται μέχρι σήμερα.\nΤο 1909 το αρχηγείο της Οργάνωσης μεταφέρθηκε στο Μπρούκλιν της Νέας Υόρκης, όπου παραμένει μέχρι σήμερα.\nΟ Κ. Ρώσσελ πέθανε το 1916.\nΤον διαδέχθηκε ο Ιωσήφ Ρόδερφορντ — που άφησε έντονη τη σφραγίδα του στην Οργάνωση — κι άλλοι τρεις στη συνέχεια.\nΜερικές χαρακτηριστικές κακοδοξίες των Μαρτύρων του Ιεχωβά είναι οι εξής:\n–Διδάσκουν ότι για να σωθεί κανείς πρέπει να ονομάζει το Θεό ”Ιεχωβά” (εξ ου και η ονομασία τους).\n— Αρνούνται την Αγία Τριάδα (Πατέρα, Υιό και Άγιο Πνεύμα).\nΓι΄αυτούς ο μεν Υιός είναι κτίσμα του Θεού (και συγκεκριμένα ο αρχάγγελος Μιχαήλ), το δε Άγιο Πνεύμα, μια απρόσωπη δύναμη του Θεού.\n— Αρνούνται την Ιερή Παράδοση ως πηγή της θείας αποκαλύψεως.\n— Αρνούνται την Εκκλησία και τα μυστήριά της.\n— Διδάσκουν ότι η Δευτέρα Παρουσία έγινε το 1914 και ότι σύντομα θα έρθει ο Χριστός να ιδρύσει επί γης χιλιετή βασιλεία (εξ ου και η ονομασία τους ”Χιλιαστές”).\n— Διδάσκουν ότι ο Παράδεισος θα είναι επί της γης και ότι η αιώνια ζωή θα είναι ζωή υλικών απολαύσεων.\n— Αρνούνται την αιώνια κόλαση και διδάσκουν την εκμηδένιση των μη σωζομένων.\n— Αρνούνται τη Θεοτόκο και την αειπαρθενία της.\nΚάτι άλλο που χαρακτηρίζει τη θρησκευτική αυτή οργάνωση είναι μια ρευστότητα σε μερικά σημεία του πιστεύω της.\nΣε ορισμένα θέματα άλλα πίστευαν στον παρελθόν κι άλλα πιστεύουν τώρα.\nΜη μπορώντας να αρνηθούν αυτές τις αντιφάσεις στη διδασκαλία τους, τις δικαιολογούν και τις παρομοιάζουν ”σαν μια πορεία όμοια με ζιγκ – ζαγκ”.\n”Είναι αλήθεια — γράφουν — ότι επειδή το φως λάμπει προοδευτικά, και επειδή έγιναν λάθη λόγω ανθρώπινης ατέλειας και αδυναμίας, αυτοί οι χριστιανοί (οι Μάρτυρες του Ιεχωβά) χρειάστηκε σε μερικές περιπτώσεις να ξαναεκτιμήσουν απόψεις και διδασκαλίες”.\nΑυτά ως αρχή της γνωριμίας μας με τους Μάρτυρες του Ιεχωβά, οι οποίοι δρουν στην πόλη μας υπόγεια και υπονομευτικά και αποτελούν κίνδυνο για τους αστήρικτους στην πίστη χριστιανούς μας.\nΠροηγούμενο Διαβούλευση του Σχεδίου Συμμετοχής της Περιφέρειας Δυτικής Μακεδονίας σε πολιτιστικές/καλλιτεχνικές εκδηλώσεις\nΕπόμενο Περιφέρεια Δυτικής Μακεδονίας: Πρόσκληση-Πρόγραμμα εορτασμού ημέρας των Ηνωμένων Εθνών το Σάββατο 24 Οκτωβρίου


Παρατηρητές βάρους κοντά μου - Λυπάμαι για την εκδοχή του σκύλου σας\nΠώς έχασα το 40% του βάρους μου. Αφίσα σε χαρτί βάρους 200 γραμμαρίων ανά τετραγωνικό μέτρο με έντονη και φωτογραφική απόδοση χρωμάτων.\nΤο καλάθι μου. Είναι ένα θέμα λίγο ή πολύ, πρόκειται για μια συνηθισμένη κατάσταση που, όσο παράλογη κι αν φαίνεται, παράξενο σχετίζεται με την. « Και τα 12 πρόσωπα που υπήρχαν στη λίστα μου απελευθερώθηκαν», δήλωσε ο Ρώσος απεσταλμένος του προέδρου Πούτιν στην. Παρατηρητές βάρους κοντά μου.\nΣίγουρα δεν παρατηρούμε το ραγδαίο ρυθμό ανάπτυξης της βρεφικής ηλικίας αλλά βλέπουμε μια σταδιακή αύξηση του βάρους ( 2- 2 5 εκατοστά το χρόνο). Νιώθω σαν να έχω πραγματικά πάει πίσω στο είκοσί μου.\nΜπορείτε να επιλέξετε ανάμεσα σε κάποιες τυποποιημένες διαστάσεις, ή εάν δεν σας ικανοποιούν να επικοινωνήσετε. Σαν κάτι μέσα μου να με σταματούσε την τελευταία στιγμή. Παρατηρητές βάρους κοντά μου. Πολλοί γονείς όταν φτάνουν στο σημείο διλήμματος για το αν θα πρέπει να χωρίσουν ή όχι, αναρωτιούνται τί θα ήταν καλύτερο για τα παιδιά τους. Ελεύθεροι οι παρατηρητές του ΟΑΣΕ στην ανατολική Ουκρανία. Αυτό είναι το πιο σημαντικό όφελος. Αποστέλλεται σε όλο τον κόσμο. Ο μεγάλος μου γιος ένα λιγόφαγο παιδί, είχε καταλήξει να τρέφεται μόνο με λίγα μακαρόνια πατάτες και φυσικά γλυκά. Το διαιτολογικό γραφείο βρίσκεται στη Λ.\nΕκεί εκπαιδεύθηκε στις διεθνώς αναγνωρισμένες μεθόδους διαχείρισης βάρους mindful eating & Satter eating competence model κοντά στις Sharon Dalton & Marion Nestle, nutrition coaching ισχυρές προσωπικότητες στον τομέα της παχυσαρκίας & της ισορροπημένης. Μετατροπές Βάρους ( Μάζα) - ( Δ' - Ε. Όποιος κι αν είναι ο στόχος σας είτε πρόκειται για διαχείριση βάρους είτε για αντιμετώπιση μιας κλινικής κατάστασης, είτε για βελτίωση της αθλητικής απόδοσης ή για εγκαθίδρυση υγιεινών.\nΚοντά στην. Διατηρώ τρέχει γύρω εγγόνια μου σήμερα. Αδυνάτισμα - Έλεγχος Βάρους σελιδα 2 από 3.\nΟι παρατηρητές μου υποθέτουν ότι είμαι ζωντανή γιατί με διαβάζουν, έχοντας στο πίσω μέρος του μυαλού και του σημειωματαρίου τους πως μπορεί να έχω ρυθμίσει το ρομποτικό μου σύστημα να με μιμείται κατά άτακτα χρονικά. Nέα εποχή στο gaming: Η Apple παρουσίασε το Arcade ( pic & vids) Το next big thing στο χώρο του gaming ανακοίνωσε η Apple στο σημερινό event της το οποίο λαμβάνει χώρα αυτή την ώρα στο Κουπερτίνο της Καλιφόρνια. Δυσκολεύτηκα πάρα πολύ να ζητήσω τη βοήθεια ενός ειδικού. Με απασχολούσε πολύ η γυναίκα μου.\nΠηγαίνω και πατάω στη δεκάδα που βρίσκεται πιο κοντά μου ανάλογα με την. Όταν ήρθα στο Κέντρο κατάλαβα ότι το μοναδικό εμπόδιο σε αυτό ήταν ο ίδιος μου ο εαυτός. Μεσογείων 41, πολύ κοντά στο σταθμό του μετρό Αμπελόκηποι.\nΠαρατηρητές βάρους κοντά μου. Καλύτερο προϊόν βάρους συμπληρώματα απώλειας αναθεώρηση: Τα άτομα που μιλούν για το πόσο σκληρή μείωση του βάρους είναι ( που είναι αποθαρρυντική), αλλά τι γίνεται αν σας είπα ότι υπάρχει.\nΚαλωσορίζω Κοντά μου εσάς και τους Αγαπημένους σας για να Ανακαλύψουμε. Στρατιωτικές επιχειρήσεις του ουκρανικού στρατού διεξάγονται από τα ξημερώματα κατά των ένοπλων ρωσόφωνων αυτονομιστών στη βιομηχανική ανατολική περιφέρεια της Ουκρανίας, κοντά στην. Αποφάσισα, ότι θα έπρεπε να αλλάξω τη ζωή μου.\nΛίστα των προϊόντωναπό 181 προϊόντα), Αδυνάτισμα - Έλεγχος Βάρους από το Smile Pharmacy με έκπτωση έως 70%. Το καλάθι σας είναι άδειο. » – Shelly 46. Έως το, έφτασα τα 137 kg και ήμουν πλέον πολύ κοντά στον διαβήτη.\nΤο next big thing στο χώρο του gaming. Σήμερα θα σας μιλήσω για την επαναπρόσληψη του βάρους.\nΑφίσα σε χαρτί βάρους 200 γραμμαρίων ανά τετραγωνικό μέτρο με έντονη και φωτογραφική απόδοση χρωμάτων Μπορείτε να επιλέξετε ανάμεσα σε κάποιες τυποποιημένες διαστάσεις ή εάν δεν σας. Ήρθα στην Όλγα για να με βοηθήσει με τη διατροφή των παιδιών μου, 4 και 7 ετών.\nΑύξηση κέρδους βάρους μικρογεστίνης fe 1 5 30


Σκληρή απάντηση από Ναυπακτιακό Αστέρα! – Mikriliga.com\nΣκληρή απάντηση από Ναυπακτιακό Αστέρα!\nΣκληρή ανακοίνωση του Ναυπακτιακού Αστέρα για τον αγώνα με τον Μακεδονικό Φούφας.\nΤην Κυριακή 3/3/2019 ο Ναυπακτιακος Αστέρας έδινε έναν από τους πιο σημαντικούς αγώνες της χρονιάς απέναντι στον Μακεδονικό Φουφα. Λόγω της σημασίας του συγκεκριμένου αγώνα περιμέναμε, άδικα όπως τελικά αποδείχθηκε, να πραγματοποιηθεί ένα ωραίο παιχνίδι, μα πάνω από όλα επί ίσοις όροις. Κάτι τέτοιο φρόντισε να ΜΗΝ συμβεί, η διαιτητική τριάδα αποτελούμενη από τους κ. Δραγούση, Κωτούλα, Φράγιο τους συνδέσμου Κιλκίς και Μακεδονίας αντίστοιχα . Στο πρώτο ημίχρονο ο κύριος Κωτούλας άφησε 3 προφανέστατα οφσάιντ επιτρέποντας στην ομάδα του Μακεδονικου Φουφα να εκδηλώσει επικίνδυνες επιθέσεις.\nΕκτός αυτού όλες του οι υποδείξεις ήταν υπέρ μόνο μιας ομάδας, κάτι που εξόργισε τόσο τους παίκτες όσο και τους φιλάθλους της ομάδας μας. Το μόνο που δεν έκανε ο συγκεκριμένος κύριος ήταν να φορέσει την φανέλα της αντίπαλης ομάδας και να παίξει !! Στο δεύτερο ημίχρονο και κυρίως μετά το 50’ λεπτό του αγώνα στο οποίο μας ισοφάρισε η αντίπαλη ομάδα, δεν παίχτηκε ούτε 10 λεπτά ποδόσφαιρο συνολικά, κάτι που έγινε βέβαια με την ανοχή του διαιτητή.\nΣυγκεκριμένα, έγιναν 22 διακοπές από τις οποίες στις 16 δεν είχε προηγηθεί κάποιο φάουλ … Παρόλα αυτά ο διαιτητής μονίμως διέκοπτε το παιχνίδι παρά το γεγονος ότι η ομάδα μας είχε την κατοχή και εκδήλωνε επιθέσεις !! Και σαν να μην έφταναν όλες αυτές οι διακοπές,στο τέλος μαζί με τις αλλαγές, κρατηθηκαν μόνο 4 λεπτά καθυστερήσεις !! Για όλα αυτά υπάρχει και ο αδιάψευστος μάρτυρας που είναι το βίντεο του αγώνα.\nΔυστυχώς, για ακόμα μια φορά αποδείχθηκε η διαιτητική εύνοια που τυγχάνει να έχει η συγκεκριμένη ομάδα σε όλους τους αγώνες της. Επιπλέον, μετά το τέλος του αγώνα, οι παίκτες της αντίπαλης ομάδας πανηγύριζαν λέγοντας στους παίκτες μας πως πήραν το πρωτάθλημα. Αναρωτιόμαστε πως γίνεται να είναι τόσο σίγουροι δεδομένου ότι η βαθμολογική διαφορά μεταξύ των ομάδων που βρίσκονται στις πρώτες θέσεις του βαθμολογικού πίνακα είναι τόσο μικρή και απομένουν 5 αγωνιστικές μέχρι την ολοκλήρωση του πρωταθλήματος…\nΜήπως ξέρουν κάτι που δεν ξέρουμε Μήπως έχει γίνει νωρίτερα απονομή του πρωταθλήματος και δεν αξίζει να συνεχίσουμε να παλεύουμε Τέλος, λυπούμαστε για το ήθος και την συμπεριφορά των φιλάθλων του Μακεδονικού Φούφα, οι οποίοι κατά την διάρκεια του αγώνα αποκαλούσαν τους παίκτες μας « Αλβανούς » με αποκορύφωμα την στιγμή της αλλαγής του ποδοσφαιριστή μας Άκη Κωστή, γεγονός που δεν συνάδει με την ιστορία της ομάδας μας αλλά και με το φιλόξενο κλίμα που δήθεν ήθελε να υπάρχει ο πρόεδρος της αντίπαλης ομάδας.\nΣχετικά TagsΓ' ΕθνικήΝΑΥΠΑΚΤΙΑΚΟΣ ΑΣΤΕΡΑΣΠΡΩΤΑΘΛΗΜΑ 2018-2019\nΣτο “Ελ Πάσο” με Εθνικό\nΠιερικός: Συνάντηση με Κώστα Κουκοδήμο


ΤΑ ΚΑΘΑΡΑ ΧΕΡΙΑ ΠΟΛΙΤΙΚΏΝ ΚΑΙ ΔΙΚΑΣΤΩΝ | Apodytiriakias.gr\nΤΑ ΚΑΘΑΡΑ ΧΕΡΙΑ ΠΟΛΙΤΙΚΩΝ ΚΑΙ ΔΙΚΑΣΤΩΝ\nΜη μπερδεύουμε τη Δικαιοσύνη με το Δίκαιο. Και μη μασάμε αυτό που λένε κάποιοι, είτε το εννοούν, είτε όχι, ''Εμπιστευόμαστε τη δικαιοσύνη... ''. Ο καθένας λέει ό,τι τον βολεύει. Ό,τι τον εξυπηρετεί. ''Εχει τη σκοπιμότητα του να το λέει ο δικηγόρος, ο κατηγουρούμενος, ο όποιος.\nΆλλο δικαστής, άλλο δικαιοσύνη. Ο δικαστής αποφασίζει, όχι η... δικαιοσύνη. Αυτή είναι τυφλή, ενώ ο διακαστής βλέπει. Αν δεν έβλεπε δεν θα ήταν σε θέση να δικάσει. Να υπηρετήσει τη δικαιοσύνη. Και βλέπει, και ακούσει ο δικαστής.\nΔυο συνταξιούχοι δικαστές, εισαγγελικοί λειτουργοί, επιλέγησαν για την Αρχή για το Ξέπλυμα Χρήματος. Περιττό να αναφέρουν ''του βρώμικού'' χρήματος. Εκτός αν το κράτος ενδιαφέρεται και για το ξέπλυμα του καθαρού, του νόμιμου χρήματος.\nΟ ένας από τους δυο είχε μαζέψει την Χρυσή Αυγή. Τους τύλιξε σε μια κόλλα χαρτί τους Κασιδιάρηδες και επόμενο ήταν να τους τελειώσουν. Ο άλλος είναι χρόνια στο Πόθεν Έσχες στην Βουλή. Υποφέρει η Ελλάδα από το μαύρο χρήμα. Το ίδιο κάθε χώρα μικρού μεγέθους. Απεναντίας, είναι δύσκολο, είναι πολύ μικρά τα περιθώρια στις μεγάλες χώρες να κινείται το παράνομιο, το αφορόλογητο χρήμα. Και η δουλειά δεν πέφτει μόνο στα καθαρά χέρια των δικαστών, αλλά κυρίως των πολιτικών.


communenews: «Σκληρό ροκ» από τους δανειστές - Στον αέρα η ολοκλήρωση της αξιολόγησης...!!!\n«Σκληρό ροκ» από τους δανειστές - Στον αέρα η ολοκλήρωση της αξιολόγησης...!!!\nΕν αναμονή αποστολής λίστας με απαιτήσεις από τους πιστωτές της Ελλάδας – Δεν «ξεπάγωσαν» τα μέτρα ελάφρυνσης του χρέους – Νέο τσεκούρι στις συντάξεις ζητά το ΔΝΤ – «Βαβέλ» στην κυβέρνηση.\nΑπόλυτα πολωμένο είναι το κλίμα στις διαπραγματεύσεις μεταξύ κυβέρνησης και δανειστών με σημεία αιχμής τις παροχές Τσίπρα και το συνακόλουθο πάγωμα των μέτρων για την απομείωση του ελληνικού χρέους.\nΟι συζητήσεις όχι μόνο δεν προχώρησαν, αλλά κόλλησαν για τα καλά, καθώς από τη μία οι δανειστές ζητούν επιστολή με «δήλωση μετανοίας» από τον υπουργό Οικονομικών Ευκλείδη Τσακαλώτο και τραβούν το σχοινί ζητώντας περικοπές σε μισθούς και συντάξεις και από την άλλη κυβερνητικές πηγές διαβεβαιώνουν ότι «τα βραχυπρόθεσμα μέτρα για το χρέος θα ενεργοποιηθούν κατά πάσα πιθανότητα στις αρχές του 2017».\nΤώρα έχει μείνει σε εκκρεμότητα η αποστολή λίστας με τις απαιτήσεις των πιστωτών για τις οποίες ο υπουργός Οικονομικών καλείται να δώσει διαβεβαιώσεις.\nΕξαιτίας της …χαοτικής κατάστασης χθες (21 Δεκεμβρίου) τελικά δεν πραγματοποιήθηκε μέσω τηλεδιάσκεψης ούτε Eurogroup, ούτε EuroWorking Group και η κατάσταση με το «ξεπάγωμα» των μέτρων για την ελάφρυνση του χρέους ακόμα σέρνεται.\nΥπενθυμίζεται ότι χθες Τετάρτη έγινε γνωστό ότι οι δανειστές απαιτούσαν από τον κ. Τσακαλώτο επιστολή στην οποία ουσιαστικά θα αναφερόταν ότι οι παροχές στους χαμηλοσυνταξιούχους θα είναι εφάπαξ. Τελικά αυτή η επιστολή δεν εστάλη, καθώς η κυβέρνηση αναμένει πρώτα άλλη επιστολή από τους θεσμούς με τις δικές τους απαιτήσεις.\nΤην ίδια στιγμή καταδεικνύεται ότι και στην κυβέρνηση επικρατεί «Βαβέλ» καθώς ο πρωθυπουργός φαίνεται να μην είναι καλά ενημερωμένος.\nΔηλαδή, ενώ τη μια στιγμή πηγές του ΥΠΟΙΚ διαβεβαίωναν ότι η επιστολή Τσακαλώτου δεν έχει σταλεί, ο πρωθυπουργός Αλέξης Τσίπρας, μιλώντας στους κοινοβουλευτικούς συντάκτες, παραδεχόταν ότι δεν γνωρίζει σχετικά, επειδή ήταν στην Κρήτη. «Υποθέτω την έχει στείλει, του έχω εμπιστοσύνη», ανέφερε…\nΣκληρή γραμμή από τους δανειστές για τις συντάξεις\nΣτο μεταξύ, οι δανειστές της Ελλάδας εγείρουν νέες απαιτήσεις και ζητούν κούρεμα των συντάξεων αν δεν επιτευχθούν οι στόχοι: Με «τεχνικό σημείωμα» στο blog του Ταμείου, ο Πολ Τόμσεν και ο Μόρις Όμπστφελντ απαντούν στον Πιερ Μοσκοβισί και στην Κομισιόν επιχειρώντας να καταρρίψουν την επιχειρηματολογία τους αλλά και τις αντιδράσεις της ελληνικής κυβέρνησης.\nΟ Τόμσεν επισημαίνει πως οι συντάξεις στην Ελλάδα είναι πολύ υψηλές και για το λόγο αυτό δεν μπορούν να δοθούν κοινωνικές παροχές προς τους πιο αδύναμους.\nΜεταξύ σφύρας και άκμονος βρίσκεται και στα εργασιακά η κυβέρνηση καθώς το μεσημέρι της Τετάρτης (21/12/2016) το Ευρωπαϊκό Δικαστήριο έλαβε απόφαση βάσει της οποίας απελευθερώνεται η εφαρμογή του μέτρου των ομαδικών απολύσεων και στην ελληνική αγορά εργασίας.\nΣύμφωνα με το σκεπτικό του Δικαστηρίου, «τα κριτήρια που επιτρέπουν στην ελληνική κυβέρνηση να εμποδίζει ομαδικές απολύσεις είναι διατυπωμένα με τρόπο υπέρμετρα γενικό και ασαφή».\nΜάλιστα, το Δικαστήριο προχωρά κι ένα βήμα παραπέρα, επισημαίνοντας πως τα κριτήρια που θέτει η ελληνική νομοθεσία δημιουργούν εμπόδια και ενδέχεται να μειώσουν την ελκυστικότητα της Ελλάδας για τη δημιουργία νέων επενδύσεων, καθώς ενδέχεται να περιορίσουν τη δυνατότητα επιχειρήσεων να ρυθμίσουν και να τροποποιήσουν τη δραστηριότητά τους στη χώρα μας.\nΥπενθυμίζεται ότι η αύξηση του ορίου απολύσεων είναι απαίτηση του ΔΝΤ και η απόφαση αυτή θα φέρει σε πολύ δυσχερή θέση την Ελλάδα στις διαπραγματεύσεις με τους δανειστές για τα εργασιακά.


Ηράκλειο: Πόσοι "έσβησαν" φέτος ενώ έκαναν το μπάνιο τους στη θάλασσα\nΑποκαρδιωτικά είναι τα στοιχεία για τον αριθμό θανάτων στις θάλασσες της Κρήτης από την αρχή της σεζόν. Μόνο στις παραλίες του Ηρακλείου (βόρεια και νότια), δώδεκα άνθρωποι έχουν αφήσει την τελευταία τους πνοή ενώ έκαναν το μπάνιο τους στη θάλασσα.\nΣύμφωνα με τα στοιχεία από το Κεντρικό Λιμεναρχείο Ηρακλείου, μέχρι στιγμής σε επίπεδο Νομού Ηρακλείου, έχουν καταγραφεί δώδεκαν θανάτοι στη θάλασσα, ωστόσο δεν χαρακτηρίζονται όλοι ως πνιγμοί.\nΣύμφωνα με πληροφορίες, από τις ιατρικές εκθέσεις για τα τα δώδεκα περιστατικά, προέκυψε ότι οι 4 θάνατοι οφείλονταν σε πνιγμό, 3 σε παθολογικά αίτια ενώ αναμένονται οι ιατρικές εκθέσεις για τους υπόλοιπους πέντε θανάτους. Να σημειωθεί ότι δύο από τα περιστατικά θανάτου, καταγράφηκαν από τις Αρχές ως αυτοκτονία, με πιο πρόσφατη, την αυτοκτονία μίας 79χρονης γυναίκας στο λιμάνι του Ηρακλείου.\nΑπό τους νεκρούς στις θάλασσες του Ηρακλείου, οι πέντε ήταν Έλληνες και οι υπόλοιποι επτά αλλοδαποί. Από αυτούς οι 7 ήταν άνδρες και οι 5 γυναίκες.\nΗ ίδια εικόνα επικράτησε πάνω - κάτω και την προηγούμενη χρονιά με το Κεντρικό Λιμεναρχείο Ηρακλείου να καταγράφει από την αρχή της καλοκαιρινής σεζόν, 14 θανάτους στις θάλασσες. Από αυτούς οι πέντε ήταν Έλληνες και οι υπόλοιποι εννέα αλόδαποί. Πρόκειται για 12 άνδρες και 2 γυναίκες που "έσβησαν" ενώ έκαναν το μπάνιο τους στη θάλασσα.\nΣύμφωνα με τον Κεντρικό Λιμενάρχη Ηρακλείου, Αντιπλοίαρχο (ΛΣ) Ευθύμιο Δουβή που μίλησε στο ekriti, φέτος έγιναν εγκαίρως όλες εκείνες οι ενέργειες που έπρεπε προκειμένου να μπουν ναυαγοσώστες στις παραλίες αλλά και για να ενημερωθεί το κοινό. Χαρακρητιστικά παραδείγματα είναι η διανομή ενημερωτικών φυλαλδίων στην Πλατεία των Λιονταριών προκειμένου οι πολίτες να αποκτήσουν σωστή ενημέρωση για ασφαλές μπάνιο στη θάλασσα αλλά και η ενημέρωση των μικρών μαθητών στα σχολεία μέσω του προγράμματος "Προσέχω-Μαθαίνω-Νοιάζομαι".\nΟ κ. Δουβής επισημαίνει ότι η θάλασσα κρύβει κινδύνους που πολλές φορές δεν λαμβάνουμε υπόψιν μας ή τους υποτιμούμε, εφιστόντας έτσι την προσοχή σε όλους προκειμένου το μπάνιο στη θάλασσα να γίνεται με ασφάλεια.


Δεν τρώει λαχανικά! – Paidimag.gr – Νέα και άρθρα για μαμάδες\n6+ Διατροφή Διατροφή ΝΗΠΙΑΚΗ ΗΛΙΚΙΑ\nΔεν τρώει λαχανικά!\nFebruary 1, 2021 March 11, 2021 siteadmin\t0 Comments\nΤι μπορούμε να κάνουμε για να αγαπήσουν τα μικρά μας αυτά τα… πράσινα και τα κόκκινα που εμφανίζονται ως διά μαγείας στο πιάτο τους;\nΤα λαχανικά αποτελούν μία βασική ομάδα τροφίμων, απαραίτητη για την ισορροπημένη διατροφή για όλες τις ηλικίες. Από την άλλη πλευρά αποτελούν και το βασικό πρόβλημα πολλών γονέων καθώς είναι και η ομάδα τροφίμων με τα την οποία πολλά παιδιά δεν έχουν καλές σχέσεις. Ας δούμε τι μπορούμε να κάνουμε για να τα αγαπήσουν.\nΓιατί τα λαχανικά είναι τόσο σημαντικά για τα παιδιά\nΤο πόσο σημαντικά είναι τα λαχανικά για τα παιδιά φαίνεται και από το ότι είναι από τις πρώτες στέρεες τροφές που πρέπει να εντάσσονται στην ανθρώπινη διατροφή, από τον 6ο μήνα ζωής και μετά.\n• Ο αναπτυσσόμενος οργανισμός απαιτεί ισορροπημένη διατροφή και τα λαχανικά παρέχουν μία πληθώρα βιταμινών και ιχνοστοιχείων και παράλληλα είναι πολύ πλούσια σε αντιοξειδωτικές ουσίες. Αυτός ο συνδυασμός βοηθάει σημαντικά στο να επιτυγχάνεται ισορροπία στη διατροφή με την καθημερινή κατανάλωση λαχανικών.\n• Η κατανάλωση λαχανικών από την παιδική ηλικία έχει συσχετιστεί με τη μειωμένη εμφάνιση πολλών νοσημάτων στην ενήλικη ζωή όπως καρδιαγγειακά.\n• Τα λαχανικά είναι επίσης πολύ πλούσια σε διαιτητικές (φυτικές) ίνες, οι οποίες βοηθούν το γαστρεντερικό σύστημα να δουλεύει σωστά. Μάλιστα η δυσκοιλιότητα στην παιδική ηλικία μπορεί να αποφευχθεί με μία διατροφή πλούσια σε λαχανικά και φρούτα.\n• Επιπλέον οι πολλές ίνες σε συνδυασμό με τη χαμηλή περιεκτικότητα σε λιπαρά, άρα και σε θερμίδες, βοηθούν στον κορεσμό. Με αυτό τον τρόπο λειτουργούν πολύ καλά στην αποτροπή της παιδικής παχυσαρκίας, ένα από τα σημαντικότερα παγκόσμια θέματα δημόσιας υγείας τα τελευταία χρόνια. Μάλιστα η χώρα μας βρίσκεται δυστυχώς στις πρώτες θέσεις κατάταξης σε ό,τι αφορά στην παιδική παχυσαρκία.\n• Η αντικατάσταση ανθυγιεινών σνακ, που είναι πλούσια σε θερμίδες, από λαχανικά, μπορεί να μειώσει σημαντικά το συνεχώς αυξανόμενο αριθμό υπέρβαρων και παχύσαρκων παιδιών που αυξάνει τον κίνδυνο εμφάνισης διαβήτη τύπου ΙΙ, υπέρτασης αλλά και ψυχολογικών προβλημάτων που σχετίζονται με το αυξημένο σωματικό βάρος και κυρίως στην εφηβική ηλικία.\nExtra Tip: Σύμφωνα με το πιάτο της υγιεινής διατροφής που αφορά και τα παιδιά ηλικίας 2+, τα λαχανικά μαζί με τα φρούτα πρέπει να καλύπτουν το 50% από το καθημερινό πιάτο της διατροφής.\nΠως θα φάει περισσότερα λαχανικά\n• Αρχικά πρέπει οι ίδιοι οι γονείς να αποτελέσουν διατροφικό πρότυπο για το παιδί τους. Στη βρεφική και νηπιακή ηλικία που η τροφή πολτοποιείται, δεν είναι τόσο δύσκολο να δώσεις τα απαραίτητα λαχανικά. Όμως ένας γονέας που τρώει λαχανικά και μάλιστα μαζί με το παιδί του πριν ακόμα αυτό αναπτύξει τις δικές του διατροφικές προτιμήσεις, θα αποτελέσει πρότυπο και μετέπειτα για να επιλέξει να φάει και το παιδί λαχανικά. Τα λαχανικά λοιπόν πρέπει να έχουν πρωταγωνιστική θέση στο τραπέζι σε καθημερινή βάση. Ειδικά αν το φαγητό δεν περιέχει μέσα λαχανικά, μία σαλάτα από ωμά ή βρασμένα λαχανικά είναι απαραίτητο συνοδευτικό του φαγητού.\n• Στην Ελλάδα μάλιστα μέσω των λαδερών φαγητών, που δυστυχώς λόγω κακής διατροφικής εκπαίδευσης, ολοένα και εκλείπουν από τη διατροφή μας, η κατανάλωση άφθονων λαχανικών σε μία και μόνο μερίδα φαγητού είναι κάτι μοναδικό. Από σπανακόρυζο, πρασόρυζο και λαχανόρυζο το χειμώνα μέχρι φασολάκια, αρακά, μπάμιες, μπριάμ, το καλοκαίρι. Και φυσικά αυτά είναι μόνο μερικά παραδείγματα για λαδερά φαγητά. Επιπλέον τα λαχανικά μπορούν να μαγειρευτούν μαζί με το φαγητό όπως κάποιο φρικασέ ή κρέας με φασολάκια ή και ψάρι ή όσπριο με λαχανικά. Μην ξεχνάτε και τις σούπες όπου τα λαχανικά μπορούν να είναι και αόρατα.\n• Και για να μη μένουμε μόνο στα κλασσικά ελληνικά φαγητά, μία μακαρονάδα με σάλτσα με βάση την τομάτα και πολλά άλλα λαχανικά μαζί, αποτελεί έναν εξαιρετικό τρόπο κατανάλωσης λαχανικών. Σε μία σάλτσα τομάτας μπορούν να κρυφτούν κάθε λογής λαχανικά. Και μην περιορίζεστε σε σάλτσα μόνο για ζυμαρικά. Σε οποιοδήποτε φαγητό έχει σάλτσα τομάτας μπορούν μαζί να πολτοποιηθούν καρότα, κολοκυθάκια ή κολοκύθα τώρα που είναι χειμώνας αλλά και διάφορα πράσινα σε μικρότερες ίσως ποσότητες.\n• Μία πίτσα με βάση τη σάλτσα τομάτας, τυρί και λαχανικά είναι για ένα παιδί ένα ελκυστικό πιάτο. Ακόμα και ρύζι ή noodles με λαχανικά σαν κινέζικο φαγητό με λαχανικά διαφόρων χρωμάτων μπορεί να κάνει ακόμα και ένα «δύσκολο» παιδί να φάει λαχανικά.\nExtra Tip: Μην ξεχνάτε βέβαια ότι η ποικιλία είναι ιδιαίτερα σημαντική, καθώς μαζί με την ισορροπία και το μέτρο αποτελεί τους τρεις χρυσούς κανόνες της υγιεινής διατροφής. Επιλέγετε λαχανικά όλων των χρωμάτων και προσπαθείτε να αγοράζετε εποχιακά. Βέβαια μην ξεχνάτε και την επιλογή των κατεψυγμένων λαχανικών, τα οποία μας φέρνουν στο πιάτο όλα τα λαχανικά καθ’ όλη τη διάρκεια του χρόνου, χωρίς πίστωση στη θρεπτική τους αξία.\n← Πράσινο και πορτοκαλί: Συνδυασμός ζωής!\nΠαίζω & Μαθαίνω… το καλοκαίρι! →


SpaceX: Θα χάσει έως και 40 δορυφόρους λόγω γεωμαγνητικής καταιγίδας - Crete Voice\nαπό cretevoice 09/02/2022, 20:02\nΗ εταιρεία του Έλον Μασκ εκτόξευσε 49 δορυφόρους όμως μόλις 9 θα φτάσουν στην προγραμματισμένη τροχιά\nΜεγάλη απώλεια δορυφόρων αναμένεται να έχει η SpaceX, που θα χάσει έως και 40 από τους 49 δορυφόρους που εκτόξευσε την προηγούμενη εβδομάδα, λόγω γεωμαγνητικής καταιγίδας.\nΗ SpaceX, ιδιοκτησίας Έλον Μασκ, προχώρησε σε εκτόξευση δορυφόρων σε χαμηλή τροχιά στις 3 Φεβρουαρίου, από το Διαστημικό Κέντρο Κένεντι τη Φλόριντα. Το 80% των δορυφόρων όμως αναμένεται να καεί, καθώς εκτιμάται ότι δεν θα φτάσουν στην τροχιά που είχαν προγραμματίσει.\n«Δυστυχώς, οι δορυφόροι που αναπτύχθηκαν την Πέμπτη υπέστησαν σημαντικό πλήγμα από γεωμαγνητική καταιγίδα την Παρασκευή», ανακοίνωσε η SpaceX προσθέτοντας ότι «αυτές οι καταιγίδες προκαλούν θέρμανση της ατμόσφαιρας και αύξηση της ατμοσφαιρικής πυκνότητας στα χαμηλά υψόμετρα ανάπτυξής μας».\nΛόγω της ταχύτητας και της σφοδρότητας της καταιγίδας υπήρξε «ατμοσφαιρική οπισθέλκουσα», που ήταν έως και 50% υψηλότερη σε σύγκριση με τις προηγούμενες εκτοξεύσεις, αναφέρει η SpaceX.\nΑπέτυχαν να πραγματοποιήσουν ελιγμούς\nΟι δορυφόροι έλαβαν εντολή να καλυφθούν πετώντας ως «φύλλο χαρτιού». Ωστόσο απέτυχαν να πραγματοποιήσουν τους ελιγμούς που απαιτούνταν για να φτάσουν στην απαιτούμενη τροχιά.\n«Έως 40 δορυφόροι θα εισέλθουν ξανά ή έχουν ήδη εισέλθει στην ατμόσφαιρα της Γης» αναφέρει η εταιρεία. Οι δορυφόροι Starlink σχεδιάστηκαν με τρόπο ώστε να επέρχεται αποσύνθεση σε περίπτωση επανεισόδου στην ατμόσφαιρα. Κι αυτό επειδή δεν δημιουργούνται τροχιακά συντρίμμια, ούτε πέφτουν στο έδαφος τμήματα δορυφόρου.\nΗ SpaceX ήδη έχει εκτοξεύσει 2.000 δορυφόρους Starlink και έχει άδεια από τις αμερικανικές αρχές για συνολικά 12.000.\nΚορονοϊός-Ηράκλειο: Βρέφος μεταφέρθηκε στην Παιδιατρική Κλινική Covid\ncretevoice 28/02/2022, 09:20\ncretevoice 27/04/2022, 15:21\nHellas Sat: Με τεχνολογίες laser η νέα γενιά δορυφόρων\ncretevoice 09/04/2022, 12:30\ncretevoice 15/02/2022, 21:43


Είναι πολλά τα λεφτά Άλεξ\nΤο γέλιο στη μεγάλη σκηνή του θεάτρου Μηχανουργείο συνεχίζει αμείωτο. “Είναι πολλά τα λεφτά Alex”, είναι εύκολο να τα περιφρονήσεις; Οι παραστάσεις της σπαρταριστής κωμωδίας συνεχίζουν κάθε Παρασκευή και Σάββατο στις 21:30 και Κυριακή στις 20:30. Οι συντελεστές υπόσχονται ποιοτική διασκέδαση αλλά και προβληματισμό, μία παράσταση που θα την συζητήσετε και έξω από το θέατρο.\nΘυμηθείτε στις 27 Δεκεμβρίου η διασκέδαση συνεχίζεται στο Metropolis Live – Patra (Τσαμαδού 19, Πάτρα 262 22). Με κάθε εισιτήριο από την παράσταση η είσοδος και το πρώτο ποτό δωρεάν!\nΗ παράσταση ξεκίνησε στις 22 Νοεμβρίου στο θέατρο "Μηχανουργείο" σε μια έξυπνη διασκευή της Κατερίνας Φρουφρή και σκηνοθεσία Μίλτου Σπυρόπουλου.\n3. ΜΠΑΡΜΠΕΤΑΚΗΣ ΑΝΤΩΝΗΣ στο ρόλο του Αστυνόμου Σλάτερ\n4. ΤΟΜΑΡΑΣ ΚΩΝΣΤΑΝΤΙΝΟΣ στο ρόλο του Νικ\n5. ΜΠΙΛΕΛΗ ΕΥΤΥΧΙΑ στο ρόλο της Μπέτυς\n6. ΣΠΥΡΟΠΟΥΛΟΣ ΜΙΛΤΟΣ στο ρόλο του Ντετέκτιβ\n7. ΣΠΥΡΟΠΟΥΛΟΣ ΚΩΣΤΑΣ στο ρόλο του ταξιτζή\nΠροπώληση εισιτηρίων – κρατήσεις\nΒιβλιοπωλείο Discover, Βούρβαχη 3-5, (Πεζόδρομος μεταξύ Κορίνθου & Μαιζώνος πίσω από την πλατεία Γεωργίου), Τηλ.: 2610624916\nΒιβλιοπωλείο Γωνιά του Βιβλίου, Αγίου Νικολάου 32, Τηλ: 2610223688\nΚομμωτήριο S K KLIRIS, Αγίας Σοφίας και Έλληνος Στρατιώτου 42, Τηλ.: 2610226061


Η ποιότητα δεν ήταν ποτέ το πρόβλημα για την εθνική ομάδα ποδοσφαίρου. Σε ό,τι με αφορά, πίστευα πάντα ότι οι γενιές που ακολούθησαν εκείνη που μας οδήγησε στον ανεπανάληπτο θρίαμβο του 2004, αποτελούνταν από παιδιά πολύ καλύτερα εκπαιδευμένα, με παραστάσεις στο εξωτερικό από μικρή ηλικία, με συμμετοχή σε σπουδαία πρωταθλήματα στην Ευρώπη τα περισσότερα από αυτά.\nΤο πρόβλημα στην εθνική ομάδα είναι η οργάνωση. Ξεκάθαρα… Από τον Σάντος και μετά έλειψαν όλα εκείνα τα στοιχεία που έκαναν την διαφορά, τόσο επί παρουσίας του Πορτογάλου, όσο και επί Ρεχάγκελ, φυσικά.\nΑπό τον Σάντος και μετά η εθνική ομάδα έχασε τον μπούσουλά της. Οι διοικήσεις στην ΕΠΟ αποδείχθηκαν λίγες για να σηκώσουν ένα βάρος το οποίο είχε ήδη μεγαλώσει πολύ.\nΟι απαιτήσεις στην εθνική ομάδα ήταν μεγάλες, ενώ το ειδικό βάρος των προέδρων και των διοικήσεων μετά τον Βασίλη Γκαγκάτση, δεν ήταν αντίστοιχο.\nΑυτό είχε ως συνέπεια να υπάρχουν βιαστικές και κακές επιλογές, εν θερμώ αποφάσεις, οι διοικήσεις στην ΕΠΟ να άγονται και να φέρονται ανάλογα με τις πιέσεις που τους ασκούνταν από εκπροσώπους παικτών, παράγοντες ομάδων, τα media\nΑν η ομοσπονδία καταφέρει να κρατήσει την εθνική ομάδα μακριά απ’ όλα όσα παραπάνω αναφέρθηκαν, αν μπορέσει να αποδείξει στην πράξη την εμπιστοσύνη της σε έναν προπονητή και έναν κορμό ποδοσφαιριστών, το αντιπροσωπευτικό συγκρότημα μπορεί να έχει προοπτικές.\nΜπορεί, τουλάχιστον, να μας δίνει ελπίδα, πίστη ότι θα γίνουν καλύτερα τα πράγματα, αντί γι’ αυτή την απογοήτευση που μας προκαλεί την τελευταία πενταετία.\nΕθνική ομάδα Δημήτρης Κανελλάκης


Σε τελικές επαφές με τον Μάβραϊ ο Άρης\nΟι «κίτρινοι» προχωρούν τη μεταγραφή του διεθνούς Αλβανού στόπερ\nΟ Άρης προσπαθεί να πετύχει μια σπουδαία μεταγραφική κίνηση, καθώς βρίσκεται στο τελικό στάδιο των επαφών του με τον Μεργκίμ Μάβραϊ, σε μια υπόθεση στην οποία ο Μιτζέν Μπάσα έχει ρόλο… κουμπάρου.\nΟ 32χρονος στόπερ, με δηλώσεις του στην ιστοσελίδα telesport, επιβεβαίωσε χθες τις επαφές του με σύλλογο από την Ελλάδα, ενώ με νέο δημοσίευμα σημειώνει ότι ο πρώην παίκτης του Αμβούργου βρίσκεται στο τελικό στάδιο των επαφών του με τον Άρη. Πληροφορίες που επικαλείται η ιστοσελίδα gazzetta.gr αναφέρουν ότι οι «κίτρινοι» έχουν καταθέσει επίσημη πρόταση στον διεθνή Αλβανό κεντρικό αμυντικό, υπάρχει οικονομική διαφορά, ενώ ρόλο στη συγκεκριμένη υπόθεση έχει και ο Μπάσα. Ο Αλβανός αμυντικός χαφ έχει εξαιρετική σχέση με τον Μάβραϊ, είναι συμπαίκτες στην εθνική της χώρας και φέρεται να έχει τον ρόλο του… μεσολαβητή.\nΣε περίπτωση που ο Άρης πείσει τον Μάβραϊ, αναμφίβολα θα πρόκειται για εξαιρετική μεταγραφική κίνηση, δεδομένης της ικανότητας αλλά και του βιογραφικού του ποδοσφαιριστή. Ο Αλβανός στόπερ στο παρελθόν αγωνίστηκε στο γερμανικό πρωτάθλημα και στις Μπόχουμ, Γκρόιτερ Φιρτ, Κολωνία και Αμβούργο.\nΤο συμβόλαιό του με το Αμβούργο έληγε τον Ιούνιο του 2019, αλλά υπήρχε όρος αποδέσμευσης του παίκτη σε περίπτωση υποβιβασμού της ομάδας κι έτσι έμεινε ελεύθερος. Σύμφωνα, πάντως, με ξένα δημοσιεύματα, ο Μάβραϊ έχει στα χέρια του πρόταση και από την Μπούρσασπορ.\nΑπό τα ψηλά ράφια ψάχνει για στόπερ ο Άρης\nΑλλάζουν πολλά στον Παναθηναϊκό σε δύο μήνες - Έρχονται έξτρα χρήματα\nΦήμες για μεγάλη αποχώρηση από Ολυμπιακό - Θέλει Γκάρι Ροντρίγκες


ΠΑΙΔΙΚΟ ΣΕΤ ΕΣΩΡΟΥΧΑ ΓΙΑ ΑΓΟΡΙΑ | DPAM.gr\nΠΑΙΔΙΚΟ ΣΕΤ ΕΣΩΡΟΥΧΑ ΓΙΑ ΑΓΟΡΙΑ\nTo προϊόν "ΠΑΙΔΙΚΟ ΣΕΤ ΕΣΩΡΟΥΧΑ ΓΙΑ ΑΓΟΡΙΑ" προστέθηκε στο καλάθι σας.\nΚωδικός : FEGODELPAN\nΣετ αμάνικα φανελάκια για αγόρια, το ένα σε λευκό χρώμα και το άλλο με ρίγες, και τα δυο με λεπτομέρειες με αγρία αιλουροειδή. Από την ανοιξιάτικη και καλοκαιρινή κολεξιόν της DPAM που είναι εμπνευσμένη από την πανέμορφη πόλη της Μπαμακό. Παιχνιδιάρικο στιλ γεμάτο δράση για τους μικρούς σας νεαρούς, με την μοναδικότητα της DPAM.\nΠΑΙΔΙΚΑ ΣΑΝΔΑΛΙΑ IPANEMA ΓΙΑ ΑΓΟΡΙΑ\nΠΑΙΔΙΚΕΣ ΣΑΓΙΟΝΑΡΕΣ IPANEMA ΓΙΑ ΑΓΟΡΙΑ


Οι αστρολογικές προβλέψεις της εβδομάδας από τον Κώστα Λεφάκη (17/01-23/01) - ELLE\nΗ εβδομάδα ξεκινά με Πανσέληνο στον Λέοντα που τονίζει την διάθεση σας και ενισχύει τις φυσικές σας δυνάμεις. Η περίοδος σας βοηθά να κάνετε νέα σχέδια για το οικονομικό σας μέλλον. Ο Ήλιος περνά στον Υδροχόο και αλλάζει το κλίμα της καθημερινότητας και σας κάνει πιο επικοινωνιακούςς. Αξιοποιήστε κάποια ξεχασμένα ταλέντα σας ή υιοθετήστε μια νέα πολιτική στον επαγγελματικό τομέα. Η συναισθηματική σας καθημερινότητα προβλέπεται πλούσια, γεγονός που θα σας ανταμείψει για την περίοδο αναμονής που ζήσατε. Απολαύστε αυτή την εκδοχή.


Διακόσμηση βρεφικού δωματίου | Design\n10 Απριλίου 2017 , Από: Χριστίνα Βακαλούμη\nΩς προσφάτως νέα μαμά ξόδεψα πολλές ώρες στην αναζήτηση διακόσμησης του βρεφικού δωματίου,στα κατάλληλα υλικά και χρώματα, στα κατάλληλα έπιπλα. Τελικά, κατέληξα στο ότι ένα βρεφικό δωμάτιο χρειάζεται λίγα και χρήσιμα έπιπλα αλλά και στο αρχικό στάδιο της ζωής ενός μωρού πιο ουδέτερα χρώματα.\nΗ κούνια του μωρού θα το συντροφεύσει από τις πρώτες μέρες της ζωής του και μέχρι τα δύο πρώτα έτη. Καλό θα ήταν να έχει παραπάνω λειτουργίες. Τι εννοώ με αυτό,πλέον στο εμπόριο υπάρχουν κούνιες που αργότερα μετατρέπονται σε μονό κρεβάτι ή ακόμα και σε γραφείο! Επίσης, έχουν ενσωματωμένα συρτάρια! Είναι μια πολύ καλή επιλογή και σίγουρα οικονομική!\nΗ αλλαξιέρα είναι ένα ακόμη βασικό κομμάτι, αν και κάποιοι ίσως το θεωρούν περιττό! Υπάρχουν αλλαξιέρες οι οποίες είναι κι αυτές πολυχρηστικές. Μετατρέπονται δηλαδή σε γραφείο και έχουν επίσης συρτάρια ωστε να χρησιμοποιηθούν και σαν συρταριέρες!\nΗ πολυθρόνα είναι κι αυτή ένα σημαντικό έπιπλο στο βρεφικό δωμάτιο,ιδίως αν το παιδί θηλάζει. Είναι η μεριά του δωματίου όπου μαμά και παιδί θα περάσουν τις πρώτες τους σημαντικές και όμορφες στιγμές! Δε χρειάζεται να είναι αρκετά ογκώδης και μπορούμε αργότερα να τη χρησιμοποιήσουμε και στο σαλόνι μας!\nΤη ντουλάπα την αναφέρω απλά γιατί δε νοείται δωμάτιο χωρίς αυτή είτε βρεφικό είτε οποιοδήποτε άλλο. Καλό θα ήταν να είναι μεγάλη γιατί δε θα χρειαστεί μόνο για τα πρώτα του ρούχα αλλά και για την υπόλοιπη ζωή του παιδιού μας! Μια συρταριέρα επίσης είναι προαιρετική αλλά όχι και άχρηστη! Ειλικρινά τα μωρά έχουν πολλά ρούχα!\nΟ φωτισμός τώρα, για τα πρώτα του χρόνια καλό θα ήταν να είναι απαλός. Ενα όμορφο φωτιστικό οροφής ή κάποιο επιτοίχιο φωτιστικό με όμορφα χρώματα και σχέδια είναι η καλύτερη λύση!\nΟι κουρτίνες στο βρεφικό δωμάτιο καλό θα ηταν να είναι λευκές.Αν θέλουμε χρώμα μπορούμε να ποντάρουμε στα παλ χρώματα. Επίσης, όχι πολύ βαριές ώστε να φωτίζετε φυσικά το δωμάτιο αλλά να παρέχει και τόση φωτεινότητα όση χρειάζεται ώστε να κοιμάται ήρεμα το μωρό μας!\nΤα χρώματα στους τοίχους καλό θα ήταν να είναι απαλά. Τα έντονα χρώματα προκαλούν υπερδιέγερση και θα είναι δύσκολο για το μωρό μας να ηρεμεί στο δωμάτιό του. Προτιμούμε λευκά ή παλ χρώματα σε τοίχους αλλά ακόμα και στα έπιπλα και τα διακοσμητικά. Μπορούμε επίσης, να ντύσουμε ένα τοίχο με ταπετσαρία ή αυτοκόλλητα.\nΜια πολύ όμορφη λύση είναι τα χνουδωτά χαλιά ή ακόμη και οι μοκέτες. Το μωράκι μας σίγουρα δεν θα καταλάβει τη διαφορά αλλά όταν αργότερα αρχίσει να περιφέρεται στο χώρο σίγουρα θα το εκτιμήσει!\nΌ,τι κι αν επιλέξουμε σε έπιπλα και χρώματα το βασικό είναι να το διακοσμήσουμε με αγάπη. Άλλωστε θα φιλοξενήσει τον σημαντικότερο άνθρωπο της ζωής μας!


Ανακύκλωση και Οικολογία Συμπράττουν στα Container Houses\nΤο πρώτο εμπορικό φορτίο μεταφέρθηκε με πλωτό μέσο πριν από περίπου 5.000 χρόνια και μέχρι σήμερα ένα μεγάλο ποσοστό του παγκόσμιου εμπορίου γίνεται μέσω της θάλασσας. Πέραν των πλοίων που είναι απαραίτητα για το θαλάσσιο εμπόριο, εξίσου σημαντικά είναι και τα εμπορευματοκιβώτια, δηλαδή τα γνωστά μας containers. Ενδεικτικά αναφέρω ότι ένα μεταφορικό πλοίο μεσαίου μεγέθους μπορεί να μεταφέρει κατά μέσο όρο 9.000 containers.\nΤι γίνονται άραγε όλα αυτά τα containers αφότου φτάσουν στο λιμάνι του προορισμού και τα αγαθά που μετέφεραν αρχίσουν το δρόμο τους προς εμάς τους καταναλωτές; Δυστυχώς, η αλήθεια είναι πως εγκαταλείπονται στα λιμάνια και μάλιστα εύκολα κανείς διακρίνει στοίβες από αυτά και στο επίνειο της Αθήνας, τον Πειραιά. Προς εκμετάλλευση όλων αυτών των «γερασμένων» containers, την τελευταία δεκαετία στο εξωτερικό καινοτόμες χρήσεις βρέθηκαν. Μία από αυτές είναι η μετατροπή των containers σε οικολογικά σπίτια.\nΤα λεγόμενα Container Houses συνδυάζουν τόσο την ανακύκλωση όσο και την οικολογία, προβάλλοντας ένα πρωτοπόρο τρόπο σκέψης εκμετάλλευσης των αγαθών χωρίς να γίνεται κατάχρηση φυσικών και υλικών πόρων. Συγκεκριμένα, containers που δεν κρίνονται κατάλληλα για άλλα ταξίδια ή έχουν εγκαταλειφθεί συγκεντρώνονται και μετατρέπονται σε σπίτια. Αυτή η μετατροπή διατηρεί την αρχική μορφή των containers και κυρίως κάνει επεμβάσεις ώστε να γίνουν βιώσιμα. Ειδικότερα, ανοίγονται τρύπες στον μεταλλικό σκελετό για πόρτες, παράθυρα και εξαερισμό και επενδύονται με εσωτερική μόνωση. Μάλιστα, πλέον αποτελούν πεδίο δημιουργίας εντυπωσιακών αρχιτεκτονικών έργων καθώς παραπάνω από ένα containers μπορούν να συνδυαστούν σε ποικίλους σχηματισμούς για τη κατασκευή ενός σπιτιού.\nΤα Container Houses δεν είναι όμως απλά συμβατικά σπίτια καθώς συγκεντρώνουν πλήθος χαρακτηριστικών που μειώνουν το οικολογικό τους αποτύπωμα γι’ αυτό και είναι οικολογικά. Ενδεικτικά αναφέρω πως ηλεκτροδοτούνται και κλιματίζονται μέσω της μετατροπής ηλιακής ενέργειας σε ηλεκτρική. Η υδροδότησή τους προέρχεται από τη συλλογή του νερού της βροχής. Επίσης, όλα τα απορρίμματα οργανικά και ανόργανα κομποστοπιούνται και ανακυκλώνονται. Εν γένει προβάλλουν τον πλέον οικολογικό τρόπο ζωής καθώς τίποτα δεν πάει χαμένο και γίνεται πλήρης χρήση των ανανεώσιμων πηγών ενέργειας.\nΊσως έχοντας διαβάσει τα παραπάνω, να σκέφτεστε ότι ωραία τα Container Houses αλλά όχι για εμένα. Σας πληροφορώ, λοιπόν, ότι μπορείτε να απολαύσετε σε αυτά όλες τις ανέσεις ενός συμβατικού αστικού σπιτιού και το κόστος κατασκευής τους είναι πολύ φθηνότερο. Ακόμη, όλοι μπορούμε να εμπνευστούμε από αυτά και να «κλέψουμε» ιδέες για τα δικά μας σπίτια ώστε να μειώσουμε, όσο είναι εφικτό, το αποτύπωμά μας στο περιβάλλον.\nTo άρθρο της Άλκηστις Σαπουνάκη δημοσιεύθηκε στο blogit.gr


Ναυάγιο του 1749 θα μεταμορφωθεί σε υποβρύχιο μουσείο | Alithia.gr\nΔευ, 30/11/2020 - 17:46\nΜια θυελλώδη νύχτα του 1749, το ολλανδικό πλοίο Amsterdam, της Βρετανικής Εταιρείας Ανατολικών Ινδιών χτύπησε σε ξέρα, ανοικτά των ακτών του Χάστινγκς.\nΤώρα μία ομάδα αρχαιολόγων, αρχιτεκτόνων και ναυπηγών, σχεδιάζει να μετατρέψει το ναυάγιο του 18 αιώνα σε ένα υποβρύχιο μουσείο που θα «αγκυροβολήσει» στον βυθό του Άμστερνταμ. Το μεγαλεπήβολο εγχείρημα στηρίζουν οι εταιρείες Deloitte και Mammoet.\nTo "Amsterdam" θα εκτεθεί σε έναν μεγάλο κόλπο που θα φιλοξενήσει το υποβρύχιο μουσείο.\nΤο πλοίο μήκους 40 μέτρων κόλλησε και ήταν αδύνατο να κυβερνηθεί. Οι 330 ναύτες, ξυλουργοί, στρατιώτες, αξιωματικοί και επιβάτες βγήκαν όλοι σώοι και αβλαβείς στις ακτές. Όμως το σκάφος και όλο το φορτίο βυθίστηκε αργά κάτω από εφτά μέτρα άμμου.\nΤο διατηρημένο φορτίο παραμένει μέχρι σήμερα στο σημείο του ναυαγίου και προσφέρει μία μοναδική αρχαιολογική ευκαιρία για μελέτη του εμπορίου και τις πολιτιστικής κληρονομιάς.\nΤο σχέδιο περιλαμβάνει τη μεταφορά του πλοίου μαζί με «πολλή άμμο και λάσπη» στο Άμστερνταμ και την «εξερεύνησή» του στον βυθό, σε μία προκυμαία με υποβρύχια παράθυρα.\nΗ επίσκεψη στο υποβρύχιο μουσείο θα θυμίζει πολύ την είσοδο σε θέατρο. Αρχαιολόγοι θα αναλάβουν την υποβρύχια ανασκαφή και το κοινό θα μπορεί να δει από κοντά το πλοίο καθώς και την πορεία των ερευνών.\nΈνα κουβούκλιο θα καλύψει το μέρος της προκυμαίας που θα τοποθετηθεί το ναυάγιο.


Το έθιμο "Κουρμπάνι" στη Δαδιά - e-evros.gr\nΗ γιορτή του Αγίου Αθανασίου πέφτει μέσα στην καρδιά του χειμώνα και σε πολλά χωριά της Θράκης οι κάτοικοι, τη μέρα τούτη, στον αυλόγυρο της εκκλησίας ή και δίπλα σ' αυτήν, σφάζουν ζώα.\nΖώα από τάματα των πιστών... όπως συνέβαινε παλιά, ή με κοινή χρηματική συνεισφορά των, όπως γίνεται σήμερα. Στη συνέχεια τα μαγειρεύουν, ετοιμάζουν το κουρμπάνι και το φαγητό το μοιράζουν σε όλο το χωριό.\nΤο έθιμο του σκοτωμού του ζώου είναι πανάρχαιο. Το σφάξιμο των ζώων στη Θράκη (τα κουρμπάνια) που γίνονταν και εξακολουθούν ακόμη να γίνονται, κοντά σε αγιάσματα, ή στο προαύλιο των εκκλησιών που φέρουν το όνομα των Αγίων που θέλουν να τιμήσουν, διατηρούνται αλλά και συναρπάζουν.\nΗ θυσία των ταύρων και των κριών στη Βορειοανατολική Θράκη περικλείει στοιχεία που σήμερα μπορεί κάποιος να αντιληφθεί μόνο αν επισκεφθεί χωριά της κοιλάδας του Έβρου, οι κάτοικοι των οποίων μέχρι και σήμερα τα συνεχίζουν γιατί έτσι τα βρήκαν από τους πατεράδες τους και τους παππούδες τους.\nΣε πολλά χωριά στον Έβρο μέχρι και σήμερα πραγματοποιείται το κουρμπάνι του Αγίου Αθανασίου. Παλιότερα στην πόλη του Διδυμοτείχου, το κουρμπάνι τη μέρα του Αγίου γινότανε σε τέσσερα διαφορετικά σημεία.\nΕξάλλου ο Άγιος Αθανάσιος είναι ο πολιούχος της πόλης. Σήμέρα το κουρμπάνι το συνεχίζουν μόνο οι ψαράδες, που μένουν δίπλα στον Ερυθροπόταμο. Πολλά όμως χωριά της επαρχίας του Διδυμοτείχου την ίδια μέρα κάνουν το κουρμπάνι, όπως το Ισαάκιο, το Πραγγί, το Ασημένιο, το Σοφικό. Και στην επαρχία του Σουφλίου εξακολουθούν να το πραγματοποιούν, όπως οι κάτοικοι της Κορνοφωλιάς και της Δαδιάς. Το κουρμπάνι, δηλαδή το φαγητό των χριστιανών όπως θέλουν να το λένε οι Δαδιώτες, παλία ήταν έθιμο, σύμφωνα με το οποίο οι κάτοικοι του χωρίου μια φορά το χρόνο έβαζαν ο καθένας έβαζαν ο καθένας από κάτι για να φτιάξουν φαγητό και να το φάνε όλοι μαζί, για να 'ναι πιο δεμένοι μεταξύ τους. Τη μέρα τούτη τη θυμούνται πάντα να χιονίζει ή να βρέχει και κάτω από το "τσιατσιάκ" της εκκλησίας να βράζουν τα καζάνια.\nΤο Κουρμπάνι γίνεται στη Δαδιά κάθε χρόνο στις 17/01 (Αγίου Αθανασίου) και 08/05 (Αγίου Ιωάννη). Στο Κουρμπάνι του Αγ. Αθανασίου από το πρωί της προηγούμενης μέρας όλα τα σπίτια του χωριού στέλνουν από ένα κόκορα, για να σφάχθεί στον Αϊ-Θανάση, ενώ το απόγευμα σφάζονται τα κριάρια, που έχουν γίνει τάματα στον άγιο, στη διάρκεια της χρονιάς που πέρασε.\nΑφού μαζεύονταν όλα τα τάματα, τα ζώα οδηγούνται μπροστά σε τάφρους, που βρίσκονται δίπλα στην κύρια είσοδο της εκκλησίας και σφάζονται με προσοχή έτσι ώστε το αίμα να χύνεται μέσα στην τάφρο. Όλο το βράδυ γίνεται το μαγείρεμα του κουρμπανιού. Στη διαδικασία παρασκευής του, συμμετέχουν αποκλειστικά άντρες όλων των ηλικιών.


Ιατρικό Κέντρο i-Assist (Νυδρί) - LEFKADA OPEN Ιατρικό Κέντρο i-Assist (Νυδρί) - LEFKADA OPEN\nΜεταξάς Στέφανος Δημ.\nΤο I Assist είναι ένα ιατρικό κέντρο στο Νυδρί. Με πολυετή εμπειρία και μέσω της διασφαλισμένης συνεργασίας με την πλειονότητα των ασφαλιστικών εταιρειών από όλο τον κόσμο, περιορίζει τις διαδικασίες και τα άτομα που εμπλέκονται και εξασφαλίζει χαμηλότερες τιμές, ταχύτερη εξυπηρέτηση και υψηλότερη ποιότητα.\nΣύντομα και στη Νικιάνα!\nΤο iAssist ιδρύθηκε στη Λευκάδα το 2009 με την αποστολή “να παρέχει υπηρεσίες υψηλού επιπέδου και λογικές τιμές, προσανατολισμένες στον άνθρωπο, στον τόπο, τον χρόνο και τον τρόπο που απαιτεί κάθε ασφαλισμένος πελάτης και κάθε ασφαλιστική εταιρεία”.\nΕπίσκεψη γιατρού επί τόπου\nΔιαβούλευση με θεράποντες ιατρούς\nΑξιολόγηση της προτεινόμενης θεραπείας\nΚάλυψη ιατρικών εξόδων σε περίπτωση νοσηλείας\nΝοσηλευτικές υπηρεσίες, συμπεριλαμβανομένης της νοσηλείας στο σπίτι\nΣας καλύπτουμε με το που φτάσετε στη Λευκάδα.\nΤο ταξίδι στη Λευκάδα μπορεί να είναι μια αξέχαστη εμπειρία, παρόλο που μπορεί να έχετε ιατρική κάλυψη στο σπίτι σας, στη Λευκάδα μπορεί να βρεθείτε σε αβεβαιότητα. Το να είσαι άρρωστος σε άλλη χώρα από την πατρίδα σου δεν είναι αυτό που φανταζόσουν. Εδώ έρχεται το iAssist…\nΈχοντας κατά νου την ασφάλεια του ταξιδιώτη και το ενδιαφέρον των ασφαλιστικών εταιρειών, βοηθώ με ευθύνη τις λειτουργίες για:\nΑποτελεσματική ανταπόκριση επί τόπου στις ιατρικές ανάγκες του ταξιδιώτη όλο το εικοσιτετράωρο.\nΠληρούμε αξιόπιστα τα υψηλά πρότυπα συνεργασίας των ασφαλιστικών εταιρειών, διασφαλίζοντας ότι το κόστος παραμένει χαμηλά.\nΝα προσφέρουμε βοήθεια, μέσω ιδιωτικών και συνεργατικών πρακτικών σε όλους τους ελληνικούς τουριστικούς προορισμούς\nΝα συνεργαστούμε με όλες τις ξένες ασφαλιστικές εταιρείες\nΝα εξελίξουμε τον ιατρικό τουρισμό στην Ελλάδα\nΈκτακτη ανάγκη; Είμαστε εδώ για να βοηθήσουμε\nΤο iAssist εξυπηρετεί το δικαίωμα όλων στην επαγγελματική και υπεύθυνη ιατρική περίθαλψη. Αντιμετωπίζουμε κάθε περίπτωση με την ίδια πληρότητα και φροντίζουμε να αντιμετωπίζεται από εξειδικευμένους γιατρούς. Τηρώντας τις πιο προηγμένες διαδικασίες ποιοτικού ελέγχου, οι γιατροί μας λαμβάνουν συνεχή εκπαίδευση και κατάρτιση και ενημερώνονται για τις τελευταίες εξελίξεις στον τομέα τους. Το νοσηλευτικό μας προσωπικό είναι επίσης πλήρως εκπαιδευμένο και έμπειρο, προσφέροντας άψογο επίπεδο υπηρεσιών, καθώς και ενημέρωση και υποστήριξη καθημερινά.\nΠροστατέψτε την οικογένειά σας, προστατέψτε τις διακοπές σας\nΤο iAssist και οι γιατροί του αντιμετωπίζουν κάθε ασθενή ως άνθρωπο που πρέπει να επιστρέψει στις διακοπές του και στις καθυμερινές του δραστηριότητες το συντομότερο δυνατό, υγιές, με το ελάχιστο άγχος και πόνο.\nΤο iAssist και οι γιατροί του εφαρμόζουν δίκαιες τιμές και διασφαλίζουν ότι το κόστος παραμένει στο απαραίτητο, μετά από συμφωνίες για τυποποιημένα ποσοστά και εκπτώσεις τόσο για νοσοκομειακές όσο και για εξωνοσοκομειακές θεραπείες και καταδικάζει πρακτικές τεχνητής υπερφόρτισης περιπτώσεων.\nΤο iAssist ακολουθεί όλες τις συμφωνημένες διαδικασίες αποδοχής ασφάλιστικής κάλυψης, προκειμένου να εξαλειφθεί η συχνότητα των απορριφθεισών καλύψεων, να μειωθεί η εμφάνιση μειώσεων λογαριασμών, να προστατευθούν τα συμφέροντα των συνεργαζόμενων γιατρών και ο πολύτιμος χρόνος των αντιπροσώπων των ασφαλιστικών εταιρειών.\nΤο iAssist καλωσορίζει και αξιολογεί κάθε σχόλιο, προκειμένου να μεγιστοποιήσει την αποτελεσματικότητά του και να βελτιώσει τις υπηρεσίες του.\nΚάντε τεστ για την Covid-19 σε μας!\nΕξοικονομήστε χρόνο και χρήμα. Βγάζουμε την πολυπλοκότητα από την εξίσωση για να απολαύσετε τις διακοπές σας!\nΚάντε τεστ στο κατάλυμά σας ή σε ένα από τα ιατρικά μας κέντρα. Λειτουργούμε ιατρικά κέντρα σε όλα τα καταλύματα. Εγγυημένα αποτελέσματα δοκιμών, 5 λεπτά και τελειώσατε!\nΤο τεστ PCR πρέπει να προγραμματιστεί 48 ώρες πριν από την πτήση, καθώς τα αποτελέσματα θα είναι έτοιμα σε έως και 24 ώρες. Τα rapid test είναι έτοιμα σε 15 λεπτά και σας παρέχεται ταυτόχρονα πιστοποιητικό.\nΌλα τα πιστοποιητικά είναι στην αγγλική γλώσσα και πληρούν τις κρατικές απαιτήσεις.\nΤα αποτελέσματα των τεστ μπορούν να αποσταλούν απευθείας σε εσάς όταν είστε έτοιμοι, οπότε δεν απαιτείται να επιστρέψετε για αποτελέσματα.\nΕπικοινωνήστε μαζί μας και δώστε μας το όνομα του καταλύματός σας για να σας καθοδηγήσουμε στην πλησιέστερη κλινική μας.\nΤο εργαστήριό μας έχει σχεδιαστεί ειδικά για να καλύψει τον τουριστικό τομέα της Λευκάδας για τεστ κατά της COVID-19, που είναι η απαραίτητη απαίτηση εισόδου για αεροπορικές εταιρείες και χώρες. Κάθε δοκιμή πραγματοποιείται και παρουσιάζεται με τη μορφή που απαιτείται και αναγνωρίζεται από τον διαπιστευμένο εθνικό οργανισμό και την κυβέρνηση.\nRapid test εργαζοµένων τουρισµού\nΗ IASSIST διενεργεί καθηµερινά τεστ ανίχνευσης κορωνοϊού, υπό συνθήκες πλήρους ασφάλειας, τόσο για τους εξεταζόµενους όσο και για το προσωπικό του ξενοδοχείου ή της επιχείρησης σας. Εγγυάται ότι έχουν ληφθεί όλα τα µέτρα που απαιτούνται για την ασφάλεια και την αποτροπή του κινδύνου πιθανής διασποράς, ενώ έχει διασφαλίσει και συνθήκες διακριτικότητας για τους εξεταζόµενους.\nΕκτός από τη ∆ιενέργεια Γρήγορου τεστ Ανίχνευσης Κορονοϊού COVID – 19 RAPID TEST , η IASSIST αναλαµβάνει και τη διενέργεια ΜΟΡΙΑΚΟΥ ΤΕΣΤ ΑΝΙΧΝΕΥΣΗΣ PCR\nΥπεύθυνος: Μεταξάς Στέφανος Δημ.\nDestination E-mail: info@iassist.gr\nΕλλομένου 94, Νυδρί, Λευκάδα 310 84\nΚινητό +30 694 703 99 24\n2ο χλμ Λευκάδας - Νυδριού, Λευκάδα, 31100


Το blog του Κλεισθένη.: Όταν το χρήμα δεν ήταν “θεός”.\nΌταν το χρήμα δεν ήταν “θεός”.\nΤο μεροκάματο ήταν, είναι και θα είναι σκληρή υπόθεση. Όταν ο άνθρωπος γερνάει, τότε γίνεται μαρτύριο.\nΣήμερα οι νέες αντιλήψεις για την εργασία και τους ηλικιωμένους είναι από σκληρές έως απάνθρωπες.\nΥπάρχει η σκληρή και άκαρδη ρήση που λέει “τα άλογα όταν γεράσουν τα σκοτώνουν”.\nΜία ανεπτυγμένη οικονομικά κοινωνία δεν σημαίνει ότι είναι και πολιτισμένη. Ο τρόπος που συμπεριφέρεται στους ανήμπορους, στους αδύναμους και στα παιδιά την κατατάσσει ανάλογα στις πολιτισμένες ή στις πολιτισμικά υπανάπτυκτες.\nΠριν πολλά -πολλά χρόνια υπήρχε σε μια επαρχιακή πόλη ένας μεταφορέας, ο Δημητρός. Είχε ένα κάρο χωρίς άλογα, ζευόταν ο ίδιος το κάρο με δυο σκοινιά στους ώμους και μετέφερε στην αγορά κάθε είδους φορτία. Οι έμποροι και οι καταστηματάρχες τον πλήρωναν για τις μεταφορές και έτσι μπορούσε να συντηρεί τον εαυτό του και την φαμίλια του.\nΠέρασαν τα χρόνια, γέρασε ο μεταφορέας, άλλαξε και ο τρόπος μεταφοράς, ήρθαν τα μηχανοκίνητα. Φόρτωναν, μετέφεραν και ξεφόρτωναν μεγαλύτερα φορτία πολύ πιο γρήγορα απ' τον γέρο πια μεταφορέα.\nΗ κοινωνία όμως της μικρής επαρχιακής πόλης δεν άφησε τον γέρο στην τύχη του.\nΟ κυρ-Πέτρος ο σιδεράς στον κάλφα του, “ρε Χρήστο, πετάξου μέχρι την πιάτσα και φώναξε μου τον Δημητρό”.\nΟ κάλφας, “τι τον θέλεις αφεντικό”;\nΟ κυρ-Πέτρος “να πάει αυτά τα κάγκελα στην οικοδομή, τρέχα”.\nΟ κάλφας “μα τώρα έφυγε η μηχανή, γιατί δεν τα φορτώναμε”;\nΟ κυρ-Πέτρος “βρε άντε γρήγορα και άσε τα λόγια”.\nΣε λίγο έρχεται ο Δημητρός ζωσμένος το κάρο του. “Καλημέρα κυρ-Πέτρο”\n“Βρε καλώς τον Δημητρό”, “πάρε αυτά τα κάγκελα, μόλις τα τελείωσα και τρέχα τα στην οικοδομή, ξέρεις που είναι έτσι”;\n“Ναι κυρ-Πέτρο, φορτώνω και τρέχω”.\nΟ κάλφας “μα μάστορα αυτά τα κάγκελα τα 'χουμε έτοιμα από χθες”\nΟ κυρ-Πέτρος “μούγκα βρε, μούγκα”.\nΠολλοί έμποροι και καταστηματάρχες εξακολουθούσαν να του δίνουν φορτία μ' αυτόν τον συγκινητικό τρόπο.\nΦόρτωναν πχ 50 καφάσια φρούτα και λαχανικά στο μηχανοκίνητο αλλά κρατούσαν 2-3 καφάσια για τον γέρο-μεταφορέα. Τον φώναζαν και του έλεγαν ότι δήθεν ξέχασαν να τα στείλουν και ο πελάτης τα βιαζόταν, άλλοι του 'λεγαν πως δεν τα χώραγε(;) το μηχανοκίνητο, άλλοι πως το φορτίο ήταν μικρό(;) για να πάρουν μηχανή. Έτσι φρόντιζαν και(!) να μην τον προσβάλουν.\nΟ Δημητρός ο γερο-μεταφορέας ζευόταν το κάρο του και έκανε την μεταφορά έχοντας εξασφαλίσει το μεροκάματο.\nΤο ίδιο έκαναν στα σφαγεία, στην ψαραγορά, στα πρακτορεία.\nΈτσι βοηθούσαν τους γέρους που πάσχιζαν για τον επιούσιο εκείνα τα χρόνια. Σήμερα κάτι τέτοιο φαντάζει απίθανο. Πρόοδος βλέπετε, τι πρόοδος, οπισθοδρόμηση λέω εγώ.\non Ιουλίου 27, 2013


Περιοδικά αυτοκινήτου - VolvoClub\nΔημοσίευσηαπό johnkyr » 05 Φεβ 2010, 00:23\nΕδώ μπορούμε να γράφουμε για τα τον "ειδικό" τύπο ...\nΜιας και μπορεί να μην έχει πέσει στα χέρια σας .... αφού σήμερα κυκλοφόρησε, μόνο το 2ο τεύχος, αξίζει να διαβάσετε, αν το βρείτε και αν πέσει στα χέρια σας, το ignition . Από τους ανθρώπους που κάποτε δημιούργησαν το R&D.\nTo περιοδικό «IGNITION», είναι μία διμηνιαία επιθεώρηση που έχει ως κύριο αντικείμενο την Τεχνολογία της Αυτοκίνησης. Στόχος του είναι να παρουσιάζει και να αναλύει τις καινοτομίες που αναπτύσσονται στον χώρο των δύο και τεσσάρων τροχών, δίνοντας ιδιαίτερη έμφαση στις οικολογικές προεκτάσεις τους. O τίτλος του περιοδικού σχετίζεται περισσότερο με την λέξη «έναυση», που στη μηχανολογία σημαίνει την πυροδότηση, η οποία δημιουργεί την ανάφλεξη.\nΟ σκοπός μας είναι να δημιουργήσουμε ένα σημείο αναφοράς για κάθε ενδιαφερόμενο της αυτοκίνησης και της καινοτομίας, με μία ιδιαίτερη ευαισθητοποίηση προς το περιβάλλον...\nΤο διμηνιαίο περιοδικό, περιέχει παρουσιάσεις, blueprints, τάσεις της τεχνολογίας και της καινοτομίας...\nΔημοσίευσηαπό Danilis » 05 Φεβ 2010, 04:07\nΔεν ήξερα ότι υπήρχε το Ignition...\nΚρίμα που δεν πήρα και το πρώτο τεύχος.\nΤα R&D τα έχω όλα, ήταν πολύ ενδιαφέρων περιοδικό..\nΑν και δεν έχω οικολογικές ανησυχίες.\nΔημοσίευσηαπό johnkyr » 14 Φεβ 2010, 20:46\nπολύ ενδιαφέρον, βρήκα το άρθρο για τον μελλοντικό κινητήρα της TOYOTA μεταβλητής συμπίεσης.\nΠρώτος διδάξας κινητήρας VCR, ήταν αυτός της Saab πριν 10 χρόνια.\nεπίσης, πολύ μου άρεσε ένα σύστημα KERS, για ποδήλατα\nΥπάρχει και άρθρο για κινητήρες diesel-μεθανίου, "πρόγραμμα της VOLVO"\nΔημοσίευσηαπό VolvoZeus » 09 Μαρ 2010, 11:04\nDIKASTIS-T5 έγραψε: Στο TOP GEAR αυτου του μηνα εχει δοκιμη του C30 T5 σε ασπρο,μαλιστα!\nΛοιπον να σου πω τι θα λεει....Καλη ποιοτητα κυλισης, καμπινας, δυναμη παντου. Οχι τοσο σπορ στησιμο, ανυπαρκτοι χωροι...συνολικα χειροτερο απο Golf/Α3...\nΔημοσίευσηαπό JimV60 » 09 Μαρ 2010, 11:11\nΓιάννη βάλε κανένα e-motion να κάνει το σταυρό του!!!\nΔημοσίευσηαπό johnkyr » 09 Μαρ 2010, 13:53\nΑφού το golf, είναι ο βασιλιάς .....\nΔημοσίευσηαπό VolvoZeus » 09 Μαρ 2010, 13:57\njohnkyr έγραψε: Αφού το golf, είναι ο βασιλιάς .....\n..και οι Γερμανοι ειναι φιλοι μας\nΔημοσίευσηαπό johnkyr » 16 Μαρ 2010, 02:03\nτο drive, έχει τεστ του C30 1,6 και του XC60 T6\nhttp://www.drive.gr/index.php?option=co ... Itemid=140\nΔημοσίευσηαπό JimV60 » 16 Μαρ 2010, 16:00\njohnkyr έγραψε: το drive, έχει τεστ του C30 1,6 και του XC60 T6\nΠραγματικά θα το αγοράσω απλά και μόνο από περιέργεια να δω τι λένε για το C30...Είμαι πολύ περίεργος. Το βράδυ που θα γυρίσω σπίτι θα σας γράψω σχόλια και εντυπώσεις του περιοδικού "ανεξάρτητου" τύπου!\nΔημοσίευσηαπό johnkyr » 16 Μαρ 2010, 17:00\nΔεν πιστεύω να είναι κάτι, πέραν της μιας σελίδας .....\nΔημοσίευσηαπό JimV60 » 17 Μαρ 2010, 01:14\nΌπως είχα προαναφέρει το μεσημέρι θα αγόραζα το περιοδικό λόγω του άρθρου για το C30. Για το XC60 δεν το διάβασα ακόμα...\nΌπως πολύ σωστά επισήμανε ο Ηλίας, το περιοδικό έχει αφιερώσει 2 ολόκληρες σελίδες στο νέο C30 1.6!!!\nΑναφέρω τα βασικά σημεία του άρθρου:\nΠλέον το C30 ξεχωρίζει από τα S40 και V50 λόγω της ανανεωμένης μάσκας καθώς και φώτων. Περισσότερο νεανικό από ποτέ!\nΣχετικά ανανεωμένο εσωτερικό, με περισσότερους χρωματικούς συνδυασμούς, που το κάνουν νεανικό.\nΛίγοι ίπποι οι 100 αλλά πολύ πιο ζωηρό από ότι θα περίμενε κανείς...Ισοφαρίζει την κατά 22 ίππους ισχυρότερη BMW 116i στις ρεπρίζ εν κινήσει!!! Κινητήρας που τραβάει σε ευρή φάσμα στροφών και δε χρειάζεται να καταφεύγεις συχνά στο μοχλό ταχυτήτων!\nΒασισμένο στην πλατφόρμα του Focus οπότε είναι επόμενο ότι κρατάει πολύ καλά στο δρόμο!!!\nΑνάρτηση σφιχτή όσο πρέπει με καλή ποιότητα κύλησης.\nΠολύ ασφαλές αυτοκίνητο, καθότι VOLVO.\nΦθηνότερο από άμεσους ανταγωνιστές δηλαδή BMW 116i και Audi A4 1.4 tsi κάτι που δεν το αγνοούν υποψήφιοι αγοραστές.\nΕκσυγχρονισμένη αρμονική σχεδίαση.\nΚαλά δυναμικά χαρακτηριστικά.\nΠεριορισμένοι χώροι πίσω.\nΜικρό πορτ-μπαγκάζ με "θλιβερό" μαλακό κάλυμμα, αλλά αρκετοί χώροι μικροαντικειμένων μέσα στην καμπίνα!\nΤελευταία επεξεργασία από JimV60 σε 22 Ιουν 2010, 15:05, έχει επεξεργασθεί 1 φορά συνολικά.\nΕγγραφή: 09 Φεβ 2010, 17:09\nΔημοσίευσηαπό vlovlo » 17 Μαρ 2010, 15:23\nμια χαρά, σκεφτομαι να πάω να αγοράσω άλλο ένα! χαχα\nΝικόλας Αθήνα VOLVO C30 1.6 2008\nΔημοσίευσηαπό JimV60 » 17 Μαρ 2010, 19:46\nDIKASTIS-T5 έγραψε: Μια ενσταση μονο.Το Audi A4 1.4 tsi δικια σου εφευρεση ειναι η του περιοδικου?\nΈγραψα ότι ακριβώς έλεγε μέσα το περιοδικό! Όπως ακριβώς το βλέπεις...Η αλήθεια είναι ότι κι εγώ παραξενεύτηκα...\nΔημοσίευσηαπό popolaros » 17 Μαρ 2010, 21:18\nJim_C30 έγραψε: Βασισμένο στην πλατφόρμα του Focus οπότε είναι επόμενο ότι κρατάει πολύ καλά στο δρόμο!!!\nπου ειναι το λαθος?\nΔημοσίευσηαπό popolaros » 17 Μαρ 2010, 21:29\nΚι εγω ακομα το ψαχνω φιλε μου.Μαλλον αναφερεται στο διαφορετικο στησιμο το FOCUS που οντως αυτο ισχυει και το επιβεβαιωνω και απο το δικο μου αμαξι.\nτο φοκους εχει πανομοιότυπο στησιμο με το C30 με την διαφορα τους κυρίως να έγκειται στην καλυτερη ποιοτητα κυλισης του βολβο...\nΔημοσίευσηαπό popolaros » 17 Μαρ 2010, 21:56\nδεν μιλησα για τις ειδικες εκδοσεις....\nΔημοσίευσηαπό johnkyr » 18 Μαρ 2010, 00:03\nΔεν περιγραφω αλλο! Και μετα μου λετε γιατι κραζω τα περιοδικα!Ανταγωνιστης του VOLVO C30 ειναι το AUDI A4 λοιπον και το Α3 ανταγωνιστης του S80.Και η Αφρουλα ανταγωνιστρια της Τζουλιας !!!Μα ειναι δυνατον μα μην κραξει τους χωρους του C30 αμα το συγκρινει με τα Α4??????????????Μηπως να τους επαιρνες κανα τηλ η να στειλεις mail?Και συκγρινει τουρμπο με ατμοσφαιρικο....και εις ανωτερα.\nκάποιο τυπογραφικό λάθος, έχει γίνει .... είτε από τον jim είτε από το περιοδικό, Α3 θέλανε να πούνε.\nδιαφωνώ με την αντίθεση της σύγκρισης turbo-ατμοσφαιρικό, κατά τον δικαστή. Αν έχουν την ίδια πάνω κάτω τιμή και απευθύνονται σε παρόμοιο κοινό, γιατί όχι η σύγκριση ?\nPs :Ακόμα δεν έχω καταλάβει γιατί ο dikastis έχει C30 T5 και όχι focusST ή κάτι πιο σκληροπυρηνικό ....\nλες να είναι τα κατάλοιπα από τα FH16 , θα μας πει όμως η ψυχολόγος του club\nΔημοσίευσηαπό JimV60 » 18 Μαρ 2010, 00:37\nΔεν έχω κάνει τυπογραφικό λάθος παιδιά...Επειδή παραξενεύτηκα κι εγώ το κοίταξα πολλές φορές πριν το γράψω!\nΤι να πω, δεν ξερω....\nΔημοσίευσηαπό JimV60 » 18 Μαρ 2010, 01:05\nDIKASTIS-T5 έγραψε: χρειαζομαι ψυχολογο?Διαθετουμε και τετοιο επαγγελμα στο club?Γιαααα...πες!\nΗ σύζηγός μου!!!\nΔημοσίευσηαπό johnkyr » 18 Μαρ 2010, 01:49\nΟυτε με σφαιρες δεν εχει ιδια τιμη το απλο Α4 με το απλο C30.Ουτε καν το Α3.Για το τουρμπο επιμενω γιατι αλλαζουν δεδομενα,οπως καταναλωση,επιδοσεις,συντηρηση για παραδειγμα,αρα δεν γινεται εν γενει συγκριση επι ισοις οροις παρα μονο σε καποιες λεπτομερειες.Ετσι τουλαχιστον πιστευω εγω.Αλλιως πως το Τ5 μου δικαζει CLS???\nΕιναι πιο ιδιαιτερο το C30 γιαυτο.Και το ST μου αρεσε πολυ παντως.Λες δηλαδη οτι χρειαζομαι ψυχολογο?Διαθετουμε και τετοιο επαγγελμα στο club?Γιαααα...πες!\nΓιατί, δεν μπορούμε να συγκρίνουμε ένα C30 1.6-1.8 με μια 116, με Α3 1.2-1.4 105-122Hp, golf 1.2-1.4 κ.ο.κ\nέτσι όπως πάμε, τα turbo σε σχέση με τα ατμοσφαιρικά της ίδιας ιπποδύναμης είναι πιο οικονομικά συνολικά. Mην κρίνεις εσυ τώρα από τον αχόρταγο 2.5Τ και με εσένα οδηγό\non topic τώρα .... Jim για το Xc60, τι λέει συνολικά ?\nΔημοσίευσηαπό JimV60 » 18 Μαρ 2010, 15:58\nΓιάννη δεν έχω προλάβει να διαβάσω ολόκληρο το άρθρο ακόμα\nΠάντως με μία γρήγορη ματιά είδα ότι παίρνει βαθμό, αν θυμάμαι καλά 58/80!!!\nΕίναι άρθρο γύρω στις 6 σελίδες...\nΔημοσίευσηαπό JimV60 » 23 Μαρ 2010, 16:00\nΕπιτέλους κατάφερα να διαβάσω το άρθρο σχετικά με τη δοκιμή του XC60!\nΣε γενικές γραμμές δεν γράφει και τα καλύτερα, ή μάλλον το συγκεκριμένο μοντέλο αδικείται από τη συγκεκριμένη δοκιμή...\nΓια τον κινητήρα έχουν καλή άποψη αλλά θεωρούν υπερβολικότατη την κατανάλωσή του...\nΕκτος δρόμου έχει πολύ καλές δυνατότητες αλλά με απενεργοποιημένο πάντοτε το DSTC.\nΣτα σλάλομ με κώνους δεν τα πάει ιδιαίτερα καλά, 7/10.\nΣτην τραμπάλα ισσοροπίας παίρνει το χαμηλότερο βαθμό 5/10.\nΣτην ανάβαση 40 μοιρών επίπεδο, τα καταφέρνει ικανοποιητικά...\nΓενικός βαθμός αυτοκινήτου 59/80...Δε θυμάμαι και τις 8 δοκιμασίες αυτή τη στιγμή...\nΤο βράδυ θα τις ποστάρω αναλυτικά!\nΠάντως στον πρόλογο, θεωρεί τη VOLVO μία εταιρεία όχι κορυφαία η οποία όμως προσπαθεί και καταφέρνει να συναγωνιστεί τις κορυφαιές εταιρείες όπως Mercedes, bmw κλπ...Τα συμπεράσματα δικά σας!\nΤελευταία επεξεργασία από JimV60 σε 23 Μαρ 2010, 17:27, έχει επεξεργασθεί 1 φορά συνολικά.\nΔημοσίευσηαπό johnkyr » 28 Μαρ 2010, 23:25\nAutotriti Volvo S80 2.5T\nhttp://www.autotriti.gr/data/magazine/v ... /38351.asp\nΔημοσίευσηαπό JimV60 » 03 Απρ 2010, 13:12\nΤο καινούριο Auto Bild έχει ένα μίνι αφιέρωμα στο νέο S60 και σε όλες τις καινοτόμες εφαρμογές που θα έχει το νέο στολίδι της VOLVO!\nΔημοσίευσηαπό iatroud » 16 Απρ 2010, 19:06\nΔημοσίευσηαπό popolaros » 16 Απρ 2010, 19:16\nδεν ειανι για σενα αυτο...\nΔημοσίευσηαπό iatroud » 16 Απρ 2010, 19:18\npopolaros έγραψε: δεν ειανι για σενα αυτο...\nδεν λέει ο ταχύτερος!!\nΔημοσίευσηαπό popolaros » 16 Απρ 2010, 19:28\nξερω να διβαζω....\nΔημοσίευσηαπό JimV60 » 17 Απρ 2010, 10:40\nΓια ποιόν είναι δηλαδή; Εσύ μπορείς;\nΔημοσίευσηαπό JimV60 » 17 Απρ 2010, 19:04\njohnkyr!!!!Μονοδρομος!Απορω γιατι βαλανε την ψηφοφορια........\nΑ!Και μην ασχοληθειτε αλλο με το ποιος μπορει η οχι....τουλαχιστον εδω.\nΔημοσίευσηαπό johnkyr » 03 Μάιος 2010, 23:18\nαπό σήμερα, το 3ο Τεύχος του Ignition.\nενδιαφέροντα άρθρα για ...\nμονοκύτταροι οργαν, που παράγουν καύσιμα\nwilliams KERS σε 911GT3\nΔημοσίευσηαπό JimV60 » 04 Μάιος 2010, 15:06\njohnkyr έγραψε: μονοκύτταροι οργαν, που παράγουν καύσιμα\nΔεν υπάρχει ελπίδα αγόρι μου, κατάλαβέ το αυτό! Ακόμα κι αν τα μύδια παράγουν αμόλυβδη 300 οκτανίων πάλι με 2 ευρώ το λίτρο βενζίνη θα βάζουμε!!!\nΔημοσίευσηαπό johnkyr » 03 Ιουν 2010, 11:29\nη σελίδα του Drive, στο fb.\nΔημοσίευσηαπό JimV60 » 17 Ιουν 2010, 12:39\nΣτους 4Τ Ιουνίου έχει αφιέρωμα, οδοιπορικό στο Παρίσι με VOLVO S80.\nΣτο εβομαδιαίο ωστόσο report που μου ήρθε με μέιλ, αναφέρει ότι δοκιμάζουν το νέο VOLVO S60. Ίσως τον επόμενο μήνα να το δούμε και στα περίπτερα...\nΔημοσίευσηαπό johnkyr » 01 Ιούλ 2010, 13:59\nTo Evo του Iουνίου, έχει Test drive από το C30 T5\nΔημοσίευσηαπό popolaros » 01 Ιούλ 2010, 14:17\nγια ακομη μια φορα, κολακευτικα σχολια...\nΔημοσίευσηαπό JimV60 » 01 Ιούλ 2010, 14:20\nΘα το αγοράσει κανένας να έχουμε άποψη του ρεπορτάζ;\nΔημοσίευσηαπό georgosk » 01 Ιούλ 2010, 14:25\nJim_C30 έγραψε: Θα το αγοράσει κανένας να έχουμε άποψη του ρεπορτάζ;\nΠου λεφτά για πέταμα...\nΈχουμε άποψη απο το ίδιο το αυτοκίνητο... και μάλιστα δικαστικό\nΔημοσίευσηαπό johnkyr » 01 Ιούλ 2010, 14:25\nέλα σπίτι να το διαβάσεις .... χαχα !!!! στο Evo (από όσα τεύχη έχω διαβάσει) δεν είχε ποτέ "άσχημη" κριτική για όποια αυτοκίνητα δοκιμάζει. Το άσχημο για το C30 που δοκιμάζει ... λέει ότι είναι η μεγάλη στεφάνη του τιμονιού, επίσης γράφει ότι η έκδοση που δοκιμάζει R-design έχει πιο γρήγορη κρεμαγιέρα κατά 10%, σε σχέση με τα απλά C30 . Μέση κατανάλωση τεστ, 11.5lt/100klm\nΔημοσίευσηαπό johnkyr » 01 Ιούλ 2010, 20:37\nμάλλον λάθος έχουν γράψει ότι τα πίσω φρένα είναι αεριζόμενα ..... συμπαγείς δίσκοι έπρεπε να έχουν γράψει, άλλωστε είδες στο S60R πως είναι τα αεριζόμενα.\nΔημοσίευσηαπό johnkyr » 06 Ιούλ 2010, 18:51\njul2003, το έχει κανείς αυτό το τεύχος ?\nΔημοσίευσηαπό JimV60 » 06 Ιούλ 2010, 18:53\nΜπορούμε να το παραγγείλουμε και να μας το στείλουν άμα θέλουμε...\nΔημοσίευσηαπό VolvoZeus » 06 Ιούλ 2010, 19:08\nΤο ειχα σιγουρα...ισως να το εχω πεταξει ομως\nΔημοσίευσηαπό johnkyr » 06 Ιούλ 2010, 19:12\nVolvoZeus έγραψε: Το ειχα σιγουρα...ισως να το εχω πεταξει ομως\nπρέπει να κοιτάξω τη βιβλιοθήκη ......\nΔημοσίευσηαπό JimV60 » 08 Ιούλ 2010, 13:27\nΣτους 4 Τροχούς Ιουλίου υπάρχει παρουσίαση του νέου S60.\nΤο έχει αγοράσει κανένας σας ή να το αγοράσω εγώ σήμερα το απόγευμα;


Συνέλαβαν στη Γεωργία γνωστό ελληνικό συγκρότημα! - istioforos news Συνέλαβαν στη Γεωργία γνωστό ελληνικό συγκρότημα! - istioforos news\nΑρχική > LIFESTYLE > Συνέλαβαν στη Γεωργία γνωστό ελληνικό συγκρότημα!\nLIFESTYLE - Δημοσιεύτηκε - 16 Απρ 2018 - 9:46 μ.μ.\nΣυνέλαβαν στη Γεωργία γνωστό ελληνικό συγκρότημα!\nItem Reviewed: Συνέλαβαν στη Γεωργία γνωστό ελληνικό συγκρότημα! Rating: 5 Reviewed By: istioforos news


Νάιρα Αλεξοπούλου - Ότι σου λέω (backstage pics/video) - e-Stage.gr\nHome > ΜΟΥΣΙΚΗ > Νέες Κυκλοφορίες > Νάιρα Αλεξοπούλου – Ότι σου λέω (backstage pics/video)\nΝάιρα Αλεξοπούλου – Ότι σου λέω (backstage pics/video)\nby e-Stage Team - 3 Μαΐου 2018\nΤο νέο της τραγούδι της Νάιρας Αλεξοπούλου είναι ότι πιο hit έχεις ακούσει και ότι πιο hot έχεις δει: Ακριβώς «Ότι σου λέω».\nΜε ένα ολοκαίνουριο, ανεβαστικό, καλοκαιρινό τραγούδι επιστρέφει δυναμικά στα μουσικά δρώμενα η Νάιρα Αλεξοπούλου.\nΜετρώντας ήδη πολλές επιτυχίες στο βιογραφικό της, η εκρηκτική τραγουδίστρια ερμηνεύει το «Ό,τι σου λέω», σε μουσική του Κωνσταντίνου Παντζή και στίχους του Γιάννη Λιόντου, που ακούγοντάς το αλλά και βλέποντάς το, δεν μπορεί να μη σου φτιάξει τη διάθεση. Η Νάιρα Αλεξοπούλου αφέθηκε στον σκηνοθετικό φακό του Βαγγέλη Τσαουσόπουλου, και το αποτέλεσμα είναι «καυτό»! Σύμφωνα με όσα εξομολογείται η ίδια, το «Ότι σου λέω» που κυκλοφόρησε από τη Digital Ray Records , ήρθε στην πιο κατάλληλη στιγμή της καριέρας της, έχοντάς το μεγάλη ανάγκη.\n«Με την κατάλληλη ομάδα δίπλα μου, κάναμε εξαιρετική δουλειά, και το αποτέλεσμα είναι αυτό που ήθελα» αποκαλύπτει η ερμηνεύτρια, πιστεύοντας ότι το νέο της τραγούδι, θα γίνει ο ύμνος των γυναικών, που θα έχουν μία μουσική απάντηση να δώσουν, όταν χρειαστεί!\nΤάμτα και Carroten ξανά μαζί για το soundtrack του καλοκαιριού (video)


Τέσσερα χρόνια αναμονή για το νέο κτίριο των δικαστηρίων - ΤΑ ΝΕΑ\ntanea.gr > Ελλάδα > Τέσσερα χρόνια αναμονή για το νέο κτίριο των δικαστηρίων\nΤέσσερα χρόνια αναμονή για το νέο κτίριο των δικαστηρίων\nΣαλτού Εύη 13 Μαρτίου 2018 | 00:50\nΞεκάθαρη απάντηση και σαφές χρονοδιάγραμμα από το υπουργείο Δικαιοσύνης ζητεί ο δήμαρχος Πειραιά Γιάννης Μώραλης για τη μετεγκατάσταση του Δικαστικού Μεγάρου της πόλης στο κτίριο της πρώην Ραλλείου Σχολής. Μάλιστα, ο ίδιος, όπως χαρακτηριστικά τόνισε χθες, θα στείλει ενδεχομένως και αύριο επιστολή στον υπουργό για το θέμα.\nΕχουν περάσει τριάμισι χρόνια από τότε που το Δημοτικό Συμβούλιο Πειραιά πήρε την απόφαση να παραχωρήσει τη Ράλλειο για μετεγκατάσταση των δικαστηρίων και ακόμη το Δικαστικό Μέγαρο Πειραιά βρίσκεται στο ακατάλληλο κτίριο της οδού Σκουζέ. Οι γραφειοκρατικές διαδικασίες, άλλες προτεραιότητες αλλά και η αλλαγή γενικών γραμματέων – μέχρι στιγμής τέσσερις έχουν ασχοληθεί με το ζήτημα – είναι, σύμφωνα με τον Μώραλη, οι βασικοί λόγοι καθυστέρησης.\n«Στο τελευταίο Δημοτικό Συμβούλιο ενημέρωσα ότι είμαι πολύ ανήσυχος για το θέμα της Ραλλείου. Δική μου υποχρέωση είναι να μπορέσω να αξιοποιήσω τα ακίνητα του δήμου προς όφελος του δήμου και των δημοτών του» δήλωσε ο Μώραλης. Ο γενικός γραμματέας του υπουργείου Δικαιοσύνης, Δημήτρης Παπασπύρου, όπως σημείωσε ο δήμαρχος, κατηγόρησε για τις καθυστερήσεις τον δήμο. «Αισθάνθηκα ότι αδικούμαι και ως πρόσωπο και ως δημοτική αρχή. Περιμένω λοιπόν να μου πει κάποιος υπεύθυνος ποιος θα αναλάβει και θα πληρώσει και πόσο χρόνο θα κάνει η ολοκλήρωση της απαιτούμενης μελέτης για τη δημοπράτηση, πότε θα δημοπρατηθεί το έργο και πότε τελικά θα ολοκληρωθεί. Ανάλογα με τις απαντήσεις και το χρονοδιάγραμμα, θα αποφασίσει το Δημοτικό Συμβούλιο. Αλλιώς θα αξιολογηθεί εάν μας πουν ότι η ολοκλήρωση θα είναι, για παράδειγμα, το 2021 και αλλιώς εάν η απάντηση μιλά για το 2029. Ωστόσο δεν είμαι αισιόδοξος ότι θα έχουμε σαφείς και ειλικρινείς απαντήσεις» τόνισε ο Μώραλης.\nΑπό την ΕΡΓΟΣΕ Υπεγράφη η σύμβαση για το σιδηροδρομικό έργο των Σεπολίων